qundao/data-zh-poetry huggingface dataset:
过太行山·其二
作者：徐范
朝代：明
体裁：七言律诗

路绕羊肠蹑屐跻，万山金碧总堪题。举头日月中天近，极目乾坤五岳低。自笑盐车骐骥厄，谁怜枳棘凤凰栖。欲投古寺禅房宿，喜见僧归落日西。
金陵
作者：徐范
朝代：明
体裁：七言律诗

虎抱龙关气未消，钟陵葱郁正干霄。秋风铁骑悲三国，夜雨歌魂怨六朝。燕子矶边云自起，鸡笼山畔鸟空谣。隔江玉树声何杳，惟有沙头晚落潮。
雁字
作者：徐范
朝代：明
体裁：七言律诗

吊月书空气自豪，墨池颖出似寒涛。至文传处原无本，好字书成不在毫。岂逐渚禽栖断岸，每随飞雪过衡皋。江南粱稻村村有，何事年年往复劳。
游东坡亭步壁上韵
作者：徐荣祖
朝代：明

万斛流泉气象雄，炎荒迁谪表孤忠。新桥不惜捐犀带，筑室何嫌老鹤峰。靖节诗歌声戛玉，罗浮春醉气如虹。故居今有后贤在，松桷重光丹雘工。
登仙岩
作者：徐荣祖
朝代：明

一卷楞严祇自携，遥遥岩畔寄遐栖。悬崖云拥层霄近，耸壑星罗万象低。杖叩醴泉开石井，梦回睡佛听天鸡。群仙踪迹归何处，彷佛丹梯路欲迷。
东林感旧和大音侍御同年韵
作者：徐调元
朝代：明

群公上诉鹓鹭翔。真宰应泣归维皇。臣等奉命集讲堂。欲振坠绪源流长。南来道脉绥遐荒。关雎麟趾由闺房。坐致万物咸光昌。澡身江汉晞秋阳。上还二帝兼三王。如何逆阉在帝旁。群小鼓弄争趋跄。毁我墙屋隳王章。擅作威福纷貂珰。刑余窃柄居中央。红轮不复腾扶桑。天闻此语开电光。乃命殛阉庀桷杧。天下大定时雨阳。复此春秋笾豆将。我辈释莱斯馨香。行路之人知五常。代有兴废理不亡。况我同志与同方。理欲之界剖微茫。曾子已诮堂堂张。芰荷为衣芙蓉裳。时哉雌雉犹山梁。
东湖社集诗分得云字
作者：徐象梅
朝代：明
体裁：五言律诗

逃暑真无地，移舟借水云。共言探白法，不独醉红裙。远树来空影，新蝉息众闻。更怜萝际月，凉夜坐初分。
三月十九日同上虞陈若无饮偶成
作者：徐贯
朝代：明

西风寻旧约，佳酿复新开。微雨檐前歇，清风席上来。祗凭文字饮，不用管弦催。瞑色起山际，留连未肯回。
与雪厓航上人
作者：徐贯
朝代：明

厓石倚层空，积雪凛寒玉。禅林寂无諠，悠然恣遐瞩。意适超混茫，情閒遗结束。俯仰宇宙间，定静了无欲。交游多名胜，往还赋篇牍。邂逅一清谈，已失尘万斛。长啸天风来，隔窗动修竹。
二月都亭即事
作者：徐贯
朝代：明

草色连阶映绿苔，东风独处不须栽。时人要得春光好，还得名花几树开。
仙居书屋为商懋衡先生作
作者：徐贯
朝代：明

结庐在幽境，潇洒远蹄轮。谁去蓬莱岛，迥在弱水滨。开窗泉瑩澈，当户山嶙峋。中贮万卷书，奎光烛苍旻。于焉教诸子，古训良具陈。圣贤宛在目，千载如相亲。桂林有乔枝，溟海无涸鳞。接武佐明主，非徒席上珍。
仙居书屋为商懋衡先生作
作者：徐贯
朝代：明
体裁：古风

结庐在幽境，潇洒远蹄轮。谁去蓬莱岛，迥在弱水滨。开窗泉莹澈，当户山嶙峋。中贮万卷书，奎光烛苍旻。于焉教诸子，古训良具陈。圣贤宛在目，千载如相亲。桂林有乔枝，溟海无涸鳞。接武佐明主，非徒席上珍。
偶成
作者：徐贯
朝代：明

客邸光阴去若飞，冬衣不觉换春衣。危楼遍倚情无限，几点征鸿叫落晖。
偶成
作者：徐贯
朝代：明

寒夜独凭阑，徘徊看明月。如何咫尺间，故人相隔绝。
功德寺沐浴口号
作者：徐贯
朝代：明

阴阴树色暗溪桥，满目春光可自骄。林外风清山霭散，湖边日暖水痕消。莺啼弱柳如相唤，鹤舞长松不用招。回首凤城三十里，肩舆来往亦飞遥。
和张宪长赠吴都宪致仕诗
作者：徐贯
朝代：明

报国丹心尚未酬，忽闻优诏许归休。一樽绿酒长亭暮，三径黄花老圃秋。明月有情还我共，浮云无计为君留。扁舟浩荡乾坤里，笑濯尘缨万里流。
和都宪游尹山韵
作者：徐贯
朝代：明

梵宇萧萧山外山，欲穷幽计未能閒。千寻拔地青峰耸，一道沿厓碧涧湾。古木雨晴猿正挂，长林烟暝鹤初还。万缘点破都成幻，不在寻常色相间。
太宁龙湖道中纪事
作者：徐贯
朝代：明

沿途白水通碧涧，隔溪赤壁倚青天。人家多住深林畔，遥见山隈几处烟。
寄云峰吴先生
作者：徐贯
朝代：明

独向明时早拂衣，急流勇退古来稀。朝云作雨还山去，暮鸟投林背客飞。南亩秋深香稻熟，西塘春暖锦鳞肥。黄金台畔频回首，迢递云峰送落晖。
寄云峰吴先生
作者：徐贯
朝代：明

野径深幽市转赊，红尘不到足烟霞。遥知此日云峰下，笑看寒梅树树花。大音寥莫正声希，世俗滔滔独掩扉。天下苍生皆赤子，阿衡不作与谁归。
寄云峰吴先生·其一
作者：徐贯
朝代：明

野径深幽市转赊，红尘不到足烟霞。遥知此日云峰下，笑看寒梅树树花。
寄云峰吴先生·其二
作者：徐贯
朝代：明

大音寥莫正声希，世俗滔滔独掩扉。天下苍生皆赤子，阿衡不作与谁归。
寄长兄廷杰
作者：徐贯
朝代：明

赤石山前送我船，分携不觉又经年。梦回谁道故乡远，情到那堪别思悬。辽海关山明夜月，清溪桑梓带寒烟。自惭叨受长城寄，姜被何时得再连。
寿桐江赵翁八旬
作者：徐贯
朝代：明

身游泮水咏菁莪，晚着乌纱耀薜萝。圣世已甘严濑隐，高年未许绛人过。青山对酒春长在，彩服盈庭乐更多。远寄新诗为君寿，请看铜狄几摩挲。
归化道中偶风雨有作
作者：徐贯
朝代：明

苍岭郁岧峣，行行路转遥。沿厓山石滑，夹道树枝交。细雨沾狂盖，寒风薄敝袍。关情民事切，跋履敢辞劳。
恭谂捧表上京寮属追饯于剑浦驿座中分得齐字
作者：徐贯
朝代：明

瓯闽北去草萋萋，满道轻风趁马蹄。万里客程看日近，九重皇寿与天齐。驿亭月落鸡声早，江浦云深雁影迷。天上故人还惜别，草堂应续旧时题。
悼妻
作者：徐贯
朝代：明

合卺于今十六霜，白云流水意茫茫。浮生堪叹春秋短，大梦那知岁月长。愁对孤灯悬幛幕，忍开遗箧简衣裳。归来最是伤心处，尘满空房月满梁。
挽竹坡翁为都御史汪浩父
作者：徐贯
朝代：明

竹坡人去几经年，见竹令人益怆然。龙盖已閒登岭屐，荷田犹泊泛湖船。凤毛乍落秋风外，马鬣空馀夕照边。今日朝廷多雨露，恩光还拟贲重泉。
挽致政太常卿陈贽
作者：徐贯
朝代：明

解组归来未十秋，已将尘事付浮沤。朝廷此日思遗老，洛社何人续旧游。菊径就荒秋雨冷，草堂长掩暮云愁。文名不与身俱没，江汉滔滔万古流。
方山归鹤
作者：徐贯
朝代：明

前山如屏幛，华表相屹立。我闻丁令威，化鹤有仙迹。此事已千载，渺茫亦难即。而翁不可见，怅望云飞翼。何日复归来，毕竟无消息。徙倚怀感伤，衷情浩无极。
晴州钓者为程尚书赋
作者：徐贯
朝代：明

玉几诸峰映碧川，浴鸥飞鹭各悠然。主人起慰苍生望，犹梦溪头理钓船。
次朱文公先生棹歌韵
作者：徐贯
朝代：明

一曲寒流棹小船，岚光岩影漾前川。幔亭宴罢群仙散，不见虹桥空紫烟。二曲娉婷玉作峰，月悬妆镜若为容。天然不着铅华色，烟抹云鬟翠黛重。四曲擎天耸两岩，琼葩瑶草色毵毵。我来不见金鸡唱，惟有寒蟾照碧潭。
次朱文公先生棹歌韵·其一
作者：徐贯
朝代：明

一曲寒流棹小船，岚光岩影漾前川。幔亭宴罢群仙散，不见虹桥空紫烟。
次朱文公先生棹歌韵·其三
作者：徐贯
朝代：明

四曲擎天耸两岩，琼葩瑶草色毵毵。我来不见金鸡唱，惟有寒蟾照碧潭。
次朱文公先生棹歌韵·其二
作者：徐贯
朝代：明

二曲娉婷玉作峰，月悬妆镜若为容。天然不着铅华色，烟抹云鬟翠黛重。
沧波书屋
作者：徐贯
朝代：明
体裁：五言律诗

地僻尘氛远，林幽风物清。捲帘流水入，开户好山迎。兴到独高咏，更残一短檠。牙签三万轴，何似草元名。
游香山偶成
作者：徐贯
朝代：明

矗矗峰峦侵碧汉，层层梵宇出红尘。松梢月挂上方晓，山顶花飞下界春。一带烟波争入望，半空云鹤与为邻。我来不尽登临兴，又逐东风觐紫宸。
燕山樵歌
作者：徐贯
朝代：明

白云最深处，时有伐木声。长歌互相答，澹然忘世情。
耕乐轩
作者：徐贯
朝代：明

托迹依农业，悠然惬隐情。石田春雨足，茅舍午风轻。莘野怀伊尹，南阳忆孔明。寥寥千载下，谁复继芳声。
蒜岭驿别张序班
作者：徐贯
朝代：明

驿路相逢又相别，客边送客若为情。东风也解离人意，故遣飞花绕旆旌。
赠司训黄文光擢重庆府二守
作者：徐贯
朝代：明

朝来雨初霁，相送出都城。殷勤一杯酒，不尽此离情。多君富文学，表表人中英。九年持教铎，两度司文衡。超迁黄堂去，越此承恩荣。蜀道讵云远，别驾良不轻。老稚多疮痍，引领望行旌。文翁有遗化，寥寥谁复行。
赠建德朱崧任南昌司训
作者：徐贯
朝代：明

驰驱催别思，飞旆出都城。潞渚孤帆远，洪厓古树平。菁莪歌小雅，木铎振希声。门下抠衣者，彬彬总有成。
赠张世祯别
作者：徐贯
朝代：明

故人成久别，邂逅客都城。夜雨方论旧，春风又送行。乡关频入梦，云树远含情。迢递清溪上，相思对月明。
赠徐特俊任吉了巡简
作者：徐贯
朝代：明

我从闽中来，子向闽中去。客里送客行，茫然动情绪。关河䧹影寒，野店鸡声曙。莆阳文献地，风尘杳无处。到日春正和，榕阴满庭树。
赠方旭陈任顺潮驿宰
作者：徐贯
朝代：明

亲捧除书出禁城，一官新向岭南行。蒹葭淅沥雨初歇，杨柳依稀风乍晴。地僻应知来使少，潮平偏觉过帆轻。驿亭画静无馀事，翻笑通衢苦送迎。
赠曾亚卿提督易州厂
作者：徐贯
朝代：明

懿哉庙廊具，有如圭与璋。昔为太仆长，今我同官良。送君都门道，马首云苍苍。枝柯堪采伐，毋使根株伤。上以充国用，下以慰民望。愿言树佳政，永俾休声扬。
赠桐江孙仲文
作者：徐贯
朝代：明

纷纷名利邈难羁，又逐冥鸿万里归。此去桐江看吊古，何人重上钓鱼矶。
赠翰林修撰李宾之省祭还长沙
作者：徐贯
朝代：明

春风动琼岛，玉河泮流澌。诘朝拜休命，得赐湖南归。冠盖纷如云，樽酒相与辞。回首双龙阙，欲行复迟迟。白日昭文绣，青春侍彩衣。殷勤展丘垄，乔梓增光辉。懿哉丹山凤，瑞我明圣时。毋为恋故林，早向朝阳飞。
赠蒙城令方先生渊还淳安
作者：徐贯
朝代：明

引年便欲拂尘衣，促驾都门赋式微。故里遥知三径在，清时今见一人归。频过石硖寻书院，閒到严滩上钓矶。龟鹤山前春正好，满川花柳映柴扉。
赠蓝溪吴经入南鉴
作者：徐贯
朝代：明

同门诸友多登第，云路嗟君后着鞭。谁识丰城流落剑，龙光遥射斗牛边。
赠袁鱼典史吴仕明
作者：徐贯
朝代：明

客舍秋来多别思，公家事了是归期。西风古渡帆飞处，落日寒汀雁下时。莲幕带将新雨露，花村争迓旧旌麾。殷勤尽力苏民瘼，当道何愁不荐推。
赠较文学正王隆别
作者：徐贯
朝代：明

闽藩大比期，天香发桂枝。多士纷纷济，选择藉主司。有若鉴之明，妍媸讵能欺。有若衡之平，铢两讵能违。三试叶至公，得士人共推。芋原秋欲暮，凉风吹罗衣。酒尽各分袂，云树两依依。
赠陆润夫任桂林通判
作者：徐贯
朝代：明

京国论交地，都亭送别时。遐方民待久，故邑马行迟。昼静蛮烟息，春深化日熙。循良应不忝，万里慰相知。
赠马时宜下第还乡
作者：徐贯
朝代：明

三叠阳关对酒歌，相看无奈别离何。题桥共拟追司马，献玉谁知泣卞和。野水烟波归路远，故园花竹乐情多。京华更有青云约，回首东风听佩珂。
赠高桥巡简吴廷显
作者：徐贯
朝代：明

樽酒长亭别，西风雨乍晴。蓼花明晚色，芦叶带秋声。里巷门虚设，山村犬不惊。悬知公事简，吟笑有馀情。
送人省亲归淮安
作者：徐贯
朝代：明

东风摇曳柳依稀，有客都门赋式微。题柱未酬司马志，还家且着老莱衣。白云千里关情切，锦鲤三春入馔肥。伫看亨衢堪骋步，一鞭忙着莫相违。
送邵让秀才复学
作者：徐贯
朝代：明

送子都门去，为子重延伫。往来冲风尘，此心良独苦。嗟彼汗血驹，逸足非无取。不与孙阳知，弃置欲谁语。于今事已白，坦然无龃龉。否泰互相仍，伸屈无定所。不见秋天鹗，一旦摧毛羽。行看六翮齐，云衢任飞翥。
邵武经高坡岭
作者：徐贯
朝代：明

幽径穿林过，浑如洞里行。萧森无日色，滴沥有泉声。古木千章耸，长藤百尺萦。肩舆出山口，回首白云横。
钓台
作者：徐贯
朝代：明

两石屹立白云里，先生高卧坚不起。故人天上握乾符，币聘殷勤亦徒尔。纷纷谁不附飞龙，独把鱼竿钓烟水。一朝赴召便归来，空使客星占太史。
闻胡司空附郭成新居赋此以寄
作者：徐贯
朝代：明

年来高卧白云乡，附郭新成绿野堂。一代功名昭汗简，百年心事付沧浪。梦回殿阙层霄迥，兴在山林清昼长。三径萧然无个事，黄花老圃有馀香。
题兰
作者：徐贯
朝代：明

我家住近东山麓，清露兰丛如膏沐。好风披拂来深林，香气袭人端可掬。我今游宦已多年，回首故山想芳躅。可堪原野草连天，蒿艾蓬萧满人目。
题华阳寺石洞
作者：徐贯
朝代：明

自从太古开石室，神功巧设非人力。气通沧海六月寒，风雷不动云常湿。我来偶尔憩烦襟，顿觉清风生两腋。便欲借鹤凌紫虚，奈此苍生未苏息。
题梅轩
作者：徐贯
朝代：明

绕屋寒芳绝点尘，笑看残雪挽回春。任渠时态姿容好，可似平生节操真。梦入罗浮香更远，诗成东阁兴偏新。吴公山下清如许，不减西湖放鹤人。
题画为王元长作
作者：徐贯
朝代：明

落日秋林下，高谈且自由。烟波浩无极，閒却济川舟。
题竹
作者：徐贯
朝代：明

书窗谩对翠琅玕，偏喜真心耐岁寒。怪底此君解医俗，清标潇洒拂云端。
一身
作者：徐贲
朝代：明
体裁：五言律诗

一身经丧乱，此地获偷安。羽檄今朝急，征鼙几夜寒。远峰明或近，新月淡如残。虽有樽中酒，离怀不自宽。
丁未六月廿八夜作
作者：徐贲
朝代：明
体裁：七言律诗

西风作雨又仍休，卧起园斋夜更幽。天黑露华凉不下，云疏河影淡还流。阴虫齐响浑忘夏，落叶频飘预报秋。乱后俄惊时节异，却将何计为消忧。
丁未年人日
作者：徐贲
朝代：明
体裁：五言律诗

人日转寒深，春城澹澹阴。残梅仍故色，啼鸟换新音。历喜逢时看，诗多感物吟。愁来浑是醉，谁道酒能禁。
七夕有雨
作者：徐贲
朝代：明
体裁：古风

锦机织初罢，鹊桥驾始成。每是经年别，宁辞冒雨行。云帔从教湿，月殿不须明。但尽相逢意，无语别来情。
三妇词
作者：徐贲
朝代：明
体裁：乐府曲辞

大妇能刺绣，中妇解藏钩。小妇知音乐，纤手弹箜篌。上客且安坐，风光无日休。
三月廿三日重到蜀山
作者：徐贲
朝代：明
体裁：七言绝句

屋已荒芜花自妍，重寻邻旧说兵前。此山多少人曾住，泉石应同我有缘。
上留田
作者：徐贲
朝代：明
体裁：乐府曲辞

羽翼偏，不能飞。上留田。车轮单，安可驰。上留田。有弟有弟寒且饥。上留田。为其兄者知不知。上留田。父母既没鞠者为谁。上留田。
上菁山寻王张二山人不值
作者：徐贲
朝代：明
体裁：七言绝句

此日寻君竟不逢，閒行直到最高峰。归时已是斜阳后，惆怅荒山寺里钟。
与丘克庄晚立瓜洲望京口诸山
作者：徐贲
朝代：明
体裁：七言绝句

津头船发暮潮酣，楚水吴山思不堪。历问青山是何处，却从江北望江南。
与金文中、朱仲义、宋仲温过李士明鍊师，雨阻留宿，探韵得孤字。师有酒瓢如鹤形，因扁居曰：鹤瓢山房
作者：徐贲
朝代：明
体裁：五言律诗

斋房留坐久，寒雨洒庭隅。筵促兰香近，池空桂影孤。酒瓢怜似鹤，蜡屐恨非凫。虽阻还家兴，清言亦可娱。
与高季迪宿丁志刚宅次韵
作者：徐贲
朝代：明
体裁：五言律诗

贬远归方喜，交深见愈亲。恋诗留两日，醉酒记三人。竹密梢禁雨，梅高蕊应春。论心元有素，不用再相陈。
丙午中秋与余左司王山人高记室同过张文学宅看月
作者：徐贲
朝代：明
体裁：古风

商飙吹秋天如蓝，出户圆月生东南。众星次第敛芒角，独有桂影垂毵毵。澄光无私照应遍，不间污泽兼清潭。冰轮轧轧上银汉，玉龙左右驾两骖。须臾当天蟾魄正，八表洞视明相涵。自怜下界苦迫塞，未得变化同书蟫。遥思海上看更好，水气颢颢云无昙。鲛人机室仰虚炤，绡丝薄袖抽冰蚕。孕珠老蚌跃波出，吸纳华采争谺谽。山河大地影倒入，嗟此尺璧何由含。曾闻月乃七宝合，坳处修补须斤錾。又闻嫦娥窃灵药，直欲不死真贪婪。如此怪事各有说，理或有之幽莫探。化桥掷杖本幻戏，兹事何故推难谙。分明以术诳人主，不即加罪诚痴憨。今宵贵家盛开宴，奔走席上罗女男。清弦脆筦乐正作，金尊玉斝情方酣。羁愁谁念独居者，家无隙地惟书龛。南邻庭院未为广，较之我处殊差堪。便携浊酒扣门去，肴核琐细无烦担。移床露坐共邀月，更呼故友来清谈。诸君豪迈总名士，长材落落皆楩楠。词锋出硎赌快利，钝斧宁敢膺长镡。胸奇每能斡造化，语峭似可欺岩嵌。我今结托岂偶尔，内切自喜忘其惭。当歌且用脱边幅，买酒奚问堕珥簪。为君起舞明月下，两袖拂鬓风䰐鬖。佳节于人既不恶，畅怀痛饮心所甘。缘知乐景不易遇，匪曰嗜好成淫耽。此月一去又一载，坐看直待鸡号三。
东丘兰若枇杷花
作者：徐贲
朝代：明
体裁：七言绝句

梅未含英菊罢花，眼中无物属诗家。忽来僧舍闻香住，却见花开是枇杷。
东城道中与王守敬张思廉同赋
作者：徐贲
朝代：明
体裁：五言律诗

水郭秋风后，寻诗客共过。晚鸿将集渚，风叶尽随波。野客便诗思，潭鱼识棹歌。前山青数点，不似乱云多。
东轩芍药盛开两日雨阻未得观及往零落因惋惜赋之
作者：徐贲
朝代：明
体裁：七言绝句

看栽红药向东阑，及到开时未暇观。今日雨晴重过此，浅红深紫已凋残。
中秋
作者：徐贲
朝代：明
体裁：五言律诗

圆月秋方皎，凉天夜逾澄。杯怜娼女劝，楼看美人登。皓气浮金界，遥光转玉绳。綵鸾招不下，箫管竟无凭。
中秋夜对月有咏
作者：徐贲
朝代：明

拟将诗酒赏良时，久不吟诗思苦迟。无酒已辜今夜月，如何容得更无诗。吟诗无伴自无情，满院凉风月正明。毕境无诗空懊恼，只将身绕桂花行。几欲高眠畏夜寒，又思月色起来看。及来看月翻多感，不似眠时意少安。云汉微明夕雨馀，行吟独自绕阶除。今宵若与常年比，月色人心总不如。
中秋夜对月有咏·其一
作者：徐贲
朝代：明
体裁：七言绝句

拟将诗酒赏良时，久不吟诗思苦迟。无酒已辜今夜月，如何容得更无诗。
中秋夜对月有咏其三
作者：徐贲
朝代：明
体裁：七言绝句

几欲高眠畏夜寒，又思月色起来看。及来看月翻多感，不似眠时意少安。
中秋夜对月有咏其二
作者：徐贲
朝代：明
体裁：七言绝句

吟诗无伴自无情，满院凉风月正明。毕境无诗空懊恼，只将身绕桂花行。
中秋夜对月有咏其四
作者：徐贲
朝代：明
体裁：七言绝句

云汉微明夕雨馀，行吟独自绕阶除。今宵若与常年比，月色人心总不如。
中秋夜淮河舟中看月怀张羽
作者：徐贲
朝代：明
体裁：古风

长淮浪平风暂息，万里云消楚天碧。东方月出海门宽，浩浩清河黯无色。楼船伐鼓顺下流，今夕何夕当中秋。金绳转影素华满，卸帆且作须臾留。夜深人家市声静，我独高吟众船听。思夺梁园席上才，气压南楼座中兴。百年此夜不多好，人世浮云何足道。虽有乡心自感伤，能无樽酒相倾倒。人间清景不可并，杯当暂辍歌亦停。翻思年年看月伴，如今落落如晨星。此怀此念谁能识，苕水东头静居客。为渠写作看月诗，西方拟附南飞翼。
中秋广福院对月贻戴尚文主簿
作者：徐贲
朝代：明
体裁：古风

秋色静香台，冰轮云汉开。粲粲瑶华堕，皎皎夜光来。桂露浓栖席，莲香满滟杯。自欣陪笑咏，更与驻徘徊。
为开元道士题倪云林画
作者：徐贲
朝代：明
体裁：七言绝句

闻说仙人去采真，山中草木几回春。开元堂上重来客，犹是当年问道人。
乌程危明府挽词
作者：徐贲
朝代：明
体裁：古风

制锦才堪仰，埋玉恨难任。银章存宠泽，朱琴失惠音。贤知交士重，爱说治民深。未申为子养，终辜迎母心。
乐善庵访张山人不遇
作者：徐贲
朝代：明

欲使馀生得远閒，重来林下扣禅关。惟闻涧鸟时鸣涧，却讶山人复出山。雨草渐荒幽径里，风泉仍响古松间。自将吟咏酬终日，？取扁舟载月还。
乐善庵访张山人不遇
作者：徐贲
朝代：明
体裁：七言律诗

欲使馀生得远閒，重来林下扣禅关。惟闻涧鸟时鸣涧，却讶山人复出山。雨草渐荒幽径里，风泉仍响古松间。自将吟咏酬终日，�取扁舟载月还。
九日过宁真道观
作者：徐贲
朝代：明
体裁：七言绝句

数丛黄菊遍亭皋，不见南山首重搔。日暮忽来真观坐，却从画里寄登高。
九月八日菊同高季迪赋
作者：徐贲
朝代：明
体裁：七言绝句

黄菊移来雨后新，含香敛色待芳晨。今朝相对谁怜我，明日来看剩有人。
九月十七日闻雁寄董庄
作者：徐贲
朝代：明
体裁：七言绝句

晚意秋阴两不分，渚芦沙竹护寒云。雁声客里谁先听，愁绝惟应我共君。
九月十六日陈逸人旭访余蜀山中明日将还武塘因赋此送别
作者：徐贲
朝代：明
体裁：七言律诗

门掩荒山万木空，独怜远客此相同。黄花兴减重阳后，白发愁多暮雨中。双剑不缘悲异国，一杯未易醉西风。明朝离思知何处，秋水遥天有去鸿。
二乔观书图
作者：徐贲
朝代：明
体裁：古风

孙郎武略周郎智，相逢便结君臣义。丰姿联璧照江东，都与乔公作佳婿。乔公虽在流离中，门阑喜色双□□。大乔娉婷小乔媚，秋波并蒂开芙蓉。身嫁英雄知大□，日把诗书自怡悦。不学分香歌舞儿，铜台夜泣西陵月。
云林画
作者：徐贲
朝代：明
体裁：七言绝句

久约樵翁共结邻，青山如待早归人。屋西有个茅亭子，饱听松风起涧滨。
五杂组·其一
作者：徐贲
朝代：明
体裁：乐府曲辞

五杂组，机上丝。往复还盘中棋，不获已人别离。
五杂组·其二
作者：徐贲
朝代：明
体裁：乐府曲辞

五杂组，园中花。往复还陌上车，不获已人无家。
五索效韩偓
作者：徐贲
朝代：明

为性好梳裹，料鬓更均腮。手把百神镜，千回自照来。可怜手无力，从郎索镜台。昨日下河桥，多被行人见。花稀无处藏，见我新妆面。一向不禁羞，从郎索罗扇。几回畏春寒，不向庭中走。杏花都落尽，雨长春苔厚。我欲扫落花，从郎索鸾帚。琵琶性里好，曲调手中便。一朝弦断尽，欲接却无缘。待弹不可得，从郎索新弦。閒将红色丝，结取承露囊。一面芙蓉花，一面双鸳鸯。不藏针与线，从郎索麝香。
五索效韩偓·其一
作者：徐贲
朝代：明
体裁：乐府曲辞

为性好梳裹，料鬓更均腮。手把百神镜，千回自照来。可怜手无力，从郎索镜台。
五索效韩偓·其三
作者：徐贲
朝代：明
体裁：乐府曲辞

几回畏春寒，不向庭中走。杏花都落尽，雨长春苔厚。我欲扫落花，从郎索鸾帚。
五索效韩偓·其二
作者：徐贲
朝代：明
体裁：乐府曲辞

昨日下河桥，多被行人见。花稀无处藏，见我新妆面。一向不禁羞，从郎索罗扇。
五索效韩偓·其五
作者：徐贲
朝代：明
体裁：乐府曲辞

閒将红色丝，结取承露囊。一面芙蓉花，一面双鸳鸯。不藏针与线，从郎索麝香。
五索效韩偓·其四
作者：徐贲
朝代：明
体裁：乐府曲辞

琵琶性里好，曲调手中便。一朝弦断尽，欲接却无缘。待弹不可得，从郎索新弦。
从军行
作者：徐贲
朝代：明
体裁：乐府曲辞

装刀不用金，立身不在文。昨日破邯郸，归来论功勋。君王更部位，官属冯将军。
伤往
作者：徐贲
朝代：明
体裁：古风

忆昔始结发，相期终暮年。宁知当壮时，中路忽弃捐。春芳每增恨，秋月复娟娟。嗟我客异乡，尔魂落夜泉。儿生缺抚育，赖有兄嫂怜。今夕已及期，一念一涕涟。展转不能寐，起坐馀灯前。
何较理阁上观梅
作者：徐贲
朝代：明
体裁：古风

新搆奂崇阁，宿值发高梅。的的循阑起，矫矫逐檐来。孤枝偶斜转，繁花俄骤开。向日光浮袂，凌风香绕杯。平看信璚圃，俯玩讶瑶台。法曹自能咏，留题愧菲才。
允中留宿山斋已而复往令弟允升宅明日赋诗谢之
作者：徐贲
朝代：明
体裁：七言绝句

别来怀抱事多因，草草尊前未易陈。既拟相留又还去，也终不似弟兄亲。
元宵遇雨
作者：徐贲
朝代：明
体裁：五言绝句

万灯明不夜，鼓吹匝鳌山。一雨妒城郭，人回尽赧颜。
入谷不闻莺
作者：徐贲
朝代：明
体裁：古风

幽谷物候迟，黄鸟未弄音。坐久听逾寂，众木澄清阴。辜此芳菲日，何能慰吾心。
八月十五夜饮王扩相川别业得动字
作者：徐贲
朝代：明
体裁：古风

风高海云收，月出天宇空。今夕寒暑均，适与诸君共。欢深坐忘永，契合饮易痛。露萤寒不飞，水鸟夜停哢。山精各潜匿，银蟾忽飞动。亭亭广寒桂，不知何年种。我欲问嫦娥，素鸾无由控。佳节屡变更，壮心久悾恫。人生非仙骨，有乐当自纵。惜无桓伊笛，为尔作三弄。
六月见榴花
作者：徐贲
朝代：明
体裁：七言绝句

绛英绿叶斗炎光，艳色无多出女墙。欲借一枝来照眼，看时恨不在端阳。
兵后过睪亭山
作者：徐贲
朝代：明
体裁：五言律诗

睪亭西去远，一过一凄然。雁宿芦中月，人归草际烟。渔家多近水，戎垒半侵田。尚喜馀民在，停舟问昔年。
兵妇归七日夫卒乃抱骨赴水逸其姓名因为之赋
作者：徐贲
朝代：明
体裁：七言绝句

托身未稳忽成空，恩爱都来七日中。不遣此身随骨去，人间水底更谁同。
写意
作者：徐贲
朝代：明
体裁：六言诗

看山看水独坐，听风听雨高眠。客去客来日日，花开花落年年。
农父谣送顾明府由吴邑升常熟
作者：徐贲
朝代：明
体裁：乐府曲辞

我家茆屋临官道，前种桑麻后梨枣。年年力作不违时，人有馀粮牛有草。官长下车今五年，老身不到州县前。乡无吏胥门户静，家家尽称官长贤。大男入郭买田具，始知官长移官去。来时忆向官道迎，今日去时须送行。攀辕欲留留不止，我民怆惶彼民喜。殷勤再拜官道傍，愿饮三江一杯水。
冬至
作者：徐贲
朝代：明
体裁：七言绝句

尽知阳复斗迎新，我独无家叹此身。儿女一从埋没后，眼中骨肉是何人。
冯山人湖上别业
作者：徐贲
朝代：明
体裁：五言律诗

宅近南湖口，青山尽在门。田卑尝冒水，邻少不成村。住久谙农事，耽閒悟道言。如君避地者，今有几家存。
击筑行和高季迪韵同张记室宪赋
作者：徐贲
朝代：明
体裁：乐府曲辞

和君击筑吟，请君侧耳听。不是更容貌，谁能知姓名。主人莫称善，坐客何须惊。酒酣欲罢奏，壮心难自平。
切切重切切赠普仲渊
作者：徐贲
朝代：明
体裁：乐府曲辞

切切重切切，相逢复相别。君行车有轮，我车去无因。千里更万里，宛转车轮里。关山路崄巇，行速宁行迟。
别吕山人独还山中有怀
作者：徐贲
朝代：明
体裁：古风

晨舻既同载，夕馆今独归。林飙敞萝幔，池月净苔衣。幽痾伤久抱，良娱怅重违。欲弭兹宵恨，惟赖此音徽。
别杨三兄弟
作者：徐贲
朝代：明
体裁：五言律诗

怜君好兄弟，留宿喜相亲。邻寺钟闻早，风窗烛剪频。共倾今夜酒，同是异乡人。莫谓相知少，交情久见真。
别离曲
作者：徐贲
朝代：明
体裁：乐府曲辞

山风吹霜榆叶老，城鸦传声天欲晓。征徒出门驾行装，斗杓倒悬月无光。我停露车客停马，荒烟萧萧暗平野。一杯浊酒且须须，九月垂杨不堪把。歌声感激弦声繁，坐上醉人争笑喧。相逢相别皆草草，心事如丝向谁道。
剑池
作者：徐贲
朝代：明
体裁：古风

阖闾试剑处，灵泉湛澄静。苔花渍馀血，石色带古矿。空山秋气寒，幽林夜光冷。月明树交壁，人静霜折绠。古怀且当置，清景庶足领。
十一月一日始见菊花
作者：徐贲
朝代：明
体裁：七言绝句

草草重阳去不知，今朝始见菊花枝。莫言篱落秋风老，但得来看未是迟。
十二月廿一日寻梅到西坞留题山家
作者：徐贲
朝代：明
体裁：古风

昨日看泉到山北，石路巉岩苦攀陟。寻源未穷力已疲，百步无多几停息。今朝寻梅到西坞，野旷霜晴好风日。两株却傍山家开，柴门蓊菀连丛棘。老樵出迎颇解事，扫石坐我吟其侧。疏花冷蕊自逞妍，不放寒香洗胸臆。何郎久没杜陵老，好句独有林逋得。花虽无情弗与较，嗟我怀抱花宁识。明当携酒此问春，东风应念重来客。
午日西庵雨中对榴花
作者：徐贲
朝代：明
体裁：七言绝句

麦寒已过又梅寒，此日端阳独倚栏。谁道榴花能照眼，斜风小雨不禁看。
南园废宅
作者：徐贲
朝代：明
体裁：七言律诗

桂堂倾圮藕池枯，旧径新移路转迂。射圃春风谁走马，歌台夜月自啼乌。看花尚有閒人到，索酒今无醉客呼。多少侯家尽消废，如何来此独踟蹰。
卧佛宣讲师经院赠李道人得处字
作者：徐贲
朝代：明
体裁：古风

来寻讲院僧，遂到看经处。疏云翳凉霄，竹色映逾暮。入深鸟惊喧，回飙落高树。喜逢方外友，遂适林中趣。瞻咏更徘徊，偶然忘去住。
双头菊为周孟瞻昆仲赋
作者：徐贲
朝代：明
体裁：七言律诗

篱落花开并蒂黄，相依不是竞秋光。情亲共冒重阳雨，志傲同凌十月霜。莫道寒英为独秀，须知晚节有联芳。谱中异品谁能及，只合题名作棣棠。
双溪僧舍闻莺
作者：徐贲
朝代：明
体裁：七言绝句

绿阴到处有黄鹂，僧院山深客听迟。独恨春风轻易老，听时不及在花时。
口号
作者：徐贲
朝代：明
体裁：七言绝句

年丰今已见秋成，到处时闻打稻声。怪底田家秋社里，赛神犹自卜升平。
古别离
作者：徐贲
朝代：明
体裁：乐府曲辞

清晨戒严装，送别河之干。北风塞上起，黄沙浩漫漫。冰雪日以繁，徒旅日以寒。不悲道路远，所愁衣裳单。从行义不可，徒使摧心肝。流光信奔驰，君归有时待。但惜少年去，坐令颜色改。
同唐文学肃王校书行访衍略二上人留宿真庆精舍得闻字
作者：徐贲
朝代：明
体裁：五言律诗

僧院城南僻，禅林夜见分。观心方有悟，演法似无闻。灯影欺微月，帘阴护宿云。偶因来问竹，况得此逢君。
同季迪宿丁至刚南轩
作者：徐贲
朝代：明
体裁：七言绝句

疏树寒蕉绿绕池，夜凉雨到便先知。我家路远君家近，能不开怀在此时。
同衍师访席有道分韵得寻字又得无字
作者：徐贲
朝代：明

邂逅空门友，仙家得共寻。石苔经屐破，冰溜落溪深。云过松分影，林寒鹤避阴。何烦谢人世，心静只山林。村深一径远，幽鸟喜相呼。心与天光静，身兼鹤影孤。雨苔随地有，木叶过霜无。为问蓬壶客，何年种白榆。
同衍师访席有道分韵得寻字又得无字·其一
作者：徐贲
朝代：明
体裁：五言律诗

邂逅空门友，仙家得共寻。石苔经屐破，冰溜落溪深。云过松分影，林寒鹤避阴。何烦谢人世，心静只山林。
同衍师访席有道分韵得寻字又得无字·其二
作者：徐贲
朝代：明
体裁：五言律诗

村深一径远，幽鸟喜相呼。心与天光静，身兼鹤影孤。雨苔随地有，木叶过霜无。为问蓬壶客，何年种白榆。
同高季迪过东丘兰若访吕志学
作者：徐贲
朝代：明
体裁：七言律诗

路入斜塘始泊舟，喜同故友访东丘。知君暂寓当幽寺，念我才归自远州。水外高帆沙浦月，烟中馀稻墓田秋。临尊何用多悲感，今日相看尚黑头。
同高记室访虎丘蟾苞二上人
作者：徐贲
朝代：明
体裁：五言律诗

林下曾相见，重来记往年。笑谈俱是法，去住本无缘。山溜泉通脉，帘阴竹护烟。暂忘人世事，得此共栖禅。
同黄本中山人衍略二释子会宿桐里宝师房
作者：徐贲
朝代：明
体裁：五言律诗

小艇泊江浔，同来宿梵林。雨香茶榻起，烟影竹垣深。幸得芳时见，宁辞醉后吟。欢娱当此夕，亦足慰离心。
名都一何绮
作者：徐贲
朝代：明
体裁：乐府曲辞

名都誇绮丽，千门争向开。射熊旧辟馆，迎凤新筑台。画毂金吾过，骏马玉珰来。纵横九衢里，日日逐尘埃。
吕山人客圆明精舍有赠
作者：徐贲
朝代：明
体裁：五言律诗

远与家山别，来依佛殿居。寄斋频施米，作供剩藏蔬。禅处容分榻，经馀许看书。暂随僧结夏，出市也应疏。
吕山人将来游蜀山因赋诗以要之
作者：徐贲
朝代：明
体裁：古风

草堂窈窕乱山空，流云啼鸟路西东。薜萝烟杳青林入，芰荷雨满碧溪通。秾花芳月时时有，花月金樽长汎酒。蜀山苕水近相连，南风荡漾木兰船。閒陪钩侣芦洲外，屡觅樵童松障前。樵童钓侣行相识，吴语蛮歌自朝夕。梦魂不解齐门竿，怀抱都随谢家屐。山中风景独君知，结邻谁肯作幽期。淮南桂树秋摇落，更为重吟招隐诗。
听乌词为陈惟允赋
作者：徐贲
朝代：明
体裁：乐府曲辞

乌乌乌，鸣相呼。朝饲雏，暮饲雏。昨日饲雏雏尚小，今日雏飞乌已老。老乌长日不出飞，众雏反饲衔食归。飞飞不离君家屋，夜后还来屋头宿。屋中主人千万情，见乌得饲不敢惊。愿归见亲学乌饲，轩不名乌人不愧。
听歌
作者：徐贲
朝代：明
体裁：七言绝句

才得听歌便泪垂，眼前不似旧听时。青春多半遭离乱，白发能消几度悲。
听笛
作者：徐贲
朝代：明

雨映凉天晚更新，笛声隐约在东邻。眼中多少飘零客，谁是梁园曲里人。笛里新翻曲谱新，馀声掩抑散遥邻。听来我最思乡切，不独山阳作赋人。
听笛·其一
作者：徐贲
朝代：明
体裁：七言绝句

雨映凉天晚更新，笛声隐约在东邻。眼中多少飘零客，谁是梁园曲里人。
听笛·其二
作者：徐贲
朝代：明
体裁：七言绝句

笛里新翻曲谱新，馀声掩抑散遥邻。听来我最思乡切，不独山阳作赋人。
和张文学怀吴兴旧游
作者：徐贲
朝代：明
体裁：古风

双溪汇中郭，群山带高闉。洲芳白蘋晓，堂净碧澜春。王孙各建第，贵族自为邻。醉邀射鸭尉，门访换鹅人。回头眷游女，连手狎嘉宾。画舫垂杨雨，组骑落花尘。乐境倏以变，赏事竟难循。君怀兹念昔，予愁方感新。
和杨仪曹基舟次邵白怀寄
作者：徐贲
朝代：明
体裁：七言律诗

了无得失叹鸡虫，南北驱驰数载中。奉使子谙天远近，居閒我识壤西东。画船河渚高邮驿，茅屋江乡短褐风。何日归来让王里，云山谈笑一尊同。
和杨署令杂诗二首 其一 寝斋萤火
作者：徐贲
朝代：明
体裁：七言绝句

微燄还凭腐草生，拂帏透隙似含情。竹风池上虽多见，不及房中照独明。
和杨署令杂诗二首 其二 蜘蛛补网
作者：徐贲
朝代：明
体裁：七言绝句

圆网才亏补又完，几回费力绕檐端。只愁明日风和雨，未信当空住得安。
和杨署令杂诗二首·寝斋萤火
作者：徐贲
朝代：明

微燄还凭腐草生，拂帏透隙似含情。竹风池上虽多见，不及房中照独明。圆网才亏补又完，几回费力绕檐端。只愁明日风和雨，未信当空住得安。
和陶文学月夜泛湖之作
作者：徐贲
朝代：明
体裁：五言律诗

水色浩无涯，乘舟学泛槎。澄河天合影，远浪月浮花。夜暗丹枫浦，秋明白鹭沙。欢情犹未已，还复过邻家。
和高二启闻邻家琵琶之作
作者：徐贲
朝代：明
体裁：五言律诗

花暗短垣春，琵琶度隔邻。促弦知改调，停拨似要人。得见情应眷，遥听思已亲。摧藏曲中怨，何事话能真。
咏三虫 其一 萤
作者：徐贲
朝代：明
体裁：七言绝句

龙舟一去汴河东，空吐馀光表寸衷。此夜不堪秋寂寞，景阳宫阙又西风。
咏三虫 其三 蝉
作者：徐贲
朝代：明
体裁：七言绝句

愁断齐奴一寸心，谁知青女怨犹深。长吟莫恋宫前柳，黄叶秋风自不禁。
咏三虫 其二 蝶
作者：徐贲
朝代：明
体裁：七言绝句

花开心事已蹉跎，每怨春多恨转多。赖有黄花相慰籍，不知风雨又如何。
咏三虫·萤
作者：徐贲
朝代：明

龙舟一去汴河东，空吐馀光表寸衷。此夜不堪秋寂寞，景阳宫阙又西风。花开心事已蹉跎，每怨春多恨转多。赖有黄花相慰籍，不知风雨又如何。愁断齐奴一寸心，谁知青女怨犹深。长吟莫恋宫前柳，黄叶秋风自不禁。
咏妓
作者：徐贲
朝代：明
体裁：五言律诗

出阁初含笑，临筵复理妆。兰膏分鬓绿，蕊粉间眉黄。掩扇羞嗔小，褰衣舞恨长。不知坐中客，若个是卢郎。
咏屏送周伯阳
作者：徐贲
朝代：明
体裁：古风

巧饰辞云母，图画此晴天。密防宜便坐，连张须广筵。月临皎乃隐，风当驶亦旋。望处频移障，只恐见离船。
咏情
作者：徐贲
朝代：明
体裁：六言诗

燕子楼头初月，桃花门外春风。肠断琵琶弦里，愁多懊恼歌中。
咏窗前梅
作者：徐贲
朝代：明
体裁：古风

名园无杂卉，幽窗对高梅。晴艳微流席，寒香暗绕杯。的皪花间雪，参差枝上苔。岁岁春风首，瞻咏此徘徊。
咏芙蓉送朱仲垣归越
作者：徐贲
朝代：明
体裁：七言绝句

雨晴送客柳塘西，野水芙蓉满大堤。一路看花何处好，楼船直到若耶溪。
咏邻家桃花
作者：徐贲
朝代：明
体裁：五言律诗

绮树隔园邻，墙阴得见春。艳香还可挹，芳质未容亲。赖有情勾蝶，羞无语向人。灵源才咫尺，不用觅通津。
咏风
作者：徐贲
朝代：明
体裁：古风

微微来绮陌，悄悄通青琐。汎池蹴鳞文，翻露陨珠颗。游丝飘宛转，舞神吹婀娜。拂弦清响流，度林残萼堕。闻铃屡不眠，候旌因久座。
咏鸥得苗字
作者：徐贲
朝代：明
体裁：五言律诗

下上及流潮，寻盟不待招。群飞分屿色，独宿隐蒲苗。晴影沉江小，春声泛渚遥。自嗟江海客，短发共萧萧。
哀故枢密西夏迈公
作者：徐贲
朝代：明
体裁：古风

迈公西夏英，价重双白珙。早年气骨爽，已睹毛发耸。读书敏前哲，下笔脱荒茸。鳌头报奇捷，书上天赐宠。初为录事长，政治不惮冗。德孚岛民服，势屈苗獠恐。奸邪循轨辙，肯使驾马覂。粤洞蛮失调，盗起猬毛氄。时公守团练，士来若泉涌。储材无大小，宁论梁与栱。馈饷籍民给，车辆再三軵。非关威力加，雅望素承奉。大旗建高义，所指无不竦。行安牧溪变，坐息暨阳詾。馀民地旋复，降敌道争拥。东州冠百越，倚公丘山重。世乏大将才，今见儒者勇。两府鹗交飞，升转檄屡捧。孰知孽臣谋，阴党三从臾。仓皇朱亥椎，祸及不旋种。天将昌群丑，坏此长城巩。一军失光彩，众庶尽躄踊。独幸子获存，拭目茂先种。姓名空竹帛，勋业付丘陇。嵯峨会稽山，碑石立孤冢。英风朝夕兴，落落松柏拱。我来吊遗烈，泪下不可壅。
哭韩景华教谕
作者：徐贲
朝代：明
体裁：七言律诗

命终万事亦徒然，辛劳侥名五十年。头白尚嗟弹有铗，家贫信是坐无毡。梨花寒食新坟上，杨叶秋风旧宅前。两处经过皆草草，一杯未得酹重泉。
喜方张二山人见过
作者：徐贲
朝代：明
体裁：古风

伊余积渊抱，郁郁寡欢心。披卷即追故，抚景又悲今。赖兹二三友，携挈遥相寻。阅耕涉南亩，属望踰前林。草木发佳色，禽鸟相和音。虽乏珍肴具，清酤聊可斟。岂惟事言笑，亦得弄书琴。冷然郢中曲，婉乎洛下吟。微此良宴会，离索信难任。
喜潘牧胡布见过
作者：徐贲
朝代：明
体裁：古风

麦候野气和，莺时绿阴静。馀红坠仍罥，飞翠鸣还并。欢承竹林贤，情畅兰亭咏。湘云帘上看，郢雪琴中听。远地偶来居，尘事因兹屏。
喜王介休过次韵
作者：徐贲
朝代：明
体裁：五言律诗

喜尔频来往，敲门每夕曛。回风偏入幕，高树遍留云。激石滩声转，投沙雁字分。自惭疏懒性，不是厌尘氛。
喜许孝廉见过赋此以谢
作者：徐贲
朝代：明
体裁：五言律诗

每负寻君约，翻令载酒过。青山閒对客，白发醉宜歌。棹响芦间乱，禽声桂里多。无端趣归去，今暝奈愁何。
喜高记室了上人见过
作者：徐贲
朝代：明
体裁：五言律诗

晨起扫閒斋，凉风叶满阶。吟邀邻友和，坐喜野僧偕。雨意宜深竹，庭阴得古槐。清樽常自满，能不写幽怀。
四月一日梦孟载自荥阳归觉后因寄
作者：徐贲
朝代：明
体裁：七言绝句

昨宵两度梦君归，相见匆匆语亦稀。闻说归来秣陵住，未知此信是还非。
回文次孟载韵
作者：徐贲
朝代：明
体裁：七言绝句

秋风晚静木花红，叶落閒阶满院空。楼映月低人寂寂，愁多怕见独飞鸿。
园隐图送方以常
作者：徐贲
朝代：明
体裁：七言律诗

曾闻学圃成高隐，今日携书是宦游。隔屋尚通分溜笕，傍溪空觅看花舟。菘葵尽作邻僧供，芋栗还凭野老收。后夜月明江上梦，应随归鹤到林丘。
圆明寺会宿次韵别吴校书
作者：徐贲
朝代：明
体裁：七言绝句

经榻多馀为我分，閒身且得伴孤云。此来已觉心无事，清夜论诗况有君。
堤边柳
作者：徐贲
朝代：明
体裁：七言绝句

天寒忆得渡江濒，此日重来客意新。惆怅霜馀一株柳，萧疏元不为行人。
塞上曲
作者：徐贲
朝代：明
体裁：乐府曲辞

十五见天子，十八领边兵。曾将一羽箭，赢得射雕名。
墨梅
作者：徐贲
朝代：明

月落山空人静，梦断碧窗烟冷。幽香何处消沉，留得一梢寒影。素质却嫌脂粉，蛾眉淡扫玄霜。翰墨玉堂曾侍，砚池犹染馀香。
墨梅·其一
作者：徐贲
朝代：明
体裁：六言诗

月落山空人静，梦断碧窗烟冷。幽香何处消沉，留得一梢寒影。
墨梅·其二
作者：徐贲
朝代：明
体裁：六言诗

素质却嫌脂粉，蛾眉淡扫玄霜。翰墨玉堂曾侍，砚池犹染馀香。
壶中绯碧桃花碧谢以梨花补之赋以慰绯桃
作者：徐贲
朝代：明
体裁：七言绝句

准拟春深相并开，如何先自委苍苔。凭君不用多愁怨，又有梨花作伴来。
复寓蜀山
作者：徐贲
朝代：明
体裁：古风

肃舲自东来，兹复寓衡宇。虽非吾所居，暂寓亦云主。丰麰覆前田，嘉蔬盈后圃。力勤不自出，食焉愧无补。幸免异患干，讵敢谢贫窭。俛仰穹壤间，微躬获多祜。
夏至日北涧自留坐怀一二知己
作者：徐贲
朝代：明
体裁：古风

日午步屧去，行循北涧浔。解衣因坐久，对此嘉树林。虽无薰风至，微凉满芳阴。况兹涧中水，汪然澄我心。白鸥自荡漾，黄鸟有好音。我有一樽酒，欲酌还停斟。安得携朋俦，于焉共清吟。
夜卧闻邻家酒声呈季迪
作者：徐贲
朝代：明
体裁：七言绝句

雨响槽床滴夜长，重门虽闭四邻香。近来不是忘醒酒，也学东家吏部郎。
夜坐
作者：徐贲
朝代：明
体裁：七言绝句

夜静讴声隔浦听，西岩孤绝障秋冥。扁舟独坐湖天阔，叠叠风漪淡淡星。
夜坐次张士行太常韵
作者：徐贲
朝代：明
体裁：七言律诗

练衣入夜更萧骚，草暗閒阶露渐凋。青鸟音书云外至，素娥环佩月中摇。醉来犹记题罗扇，梦去曾教听玉箫。独坐无端思往事，秋风客馆正寥寥。
夜坐次高季迪
作者：徐贲
朝代：明
体裁：古风

夜灯耿耿风帷低，雨叶似秋寒更凄。城远击柝惨难齐，抱中幼子悄悲啼。不知情思向谁是，独坐空房忆故妻。
夜坐池上有咏
作者：徐贲
朝代：明
体裁：五言律诗

新凉满绿波，窗户雨才过。岸响闻蒲苇，池香识芰荷。隔云星现少，承月露凝多。夜静谁能到，诗成只自哦。
夜投白莲寺
作者：徐贲
朝代：明
体裁：五言律诗

饮别东家叟，行投西寺僧。无风收阁幔，有月罢廊灯。竹夜声偏集，池寒色似凝。无端值诗景，清兴觉逾增。
夜行东湖
作者：徐贲
朝代：明
体裁：五言律诗

葭菼连湖道，新寒夜更清。波摇星失影，风过雁流声。估舶依村宿，畸人傍水行。棹歌何处起，杳渺不胜情。
妙莲禅院与王守敬燕
作者：徐贲
朝代：明
体裁：古风

适从郡斋暇，遂就中林约。閒房夏景清，冲怀付琴酌。众树绿已稠，时见馀花落。池容泛斜影，禽响喧幽薄。佳朋自难并，况值良辰乐。
始闻新蝉
作者：徐贲
朝代：明
体裁：七言绝句

芳草斜阳步绕池，孤蝉忽叫发高枝。去年忆在南山驿，千树南风乱噪时。
姚生家菊窗
作者：徐贲
朝代：明
体裁：五言律诗

黄花近间白，叠叠献秋妍。佳色虚棂映，寒香小牖传。交芳同结绮，并巧斗连钱。来往无烦问，相看自可怜。
婕妤怨
作者：徐贲
朝代：明
体裁：七言绝句

释罪犹能得赐金，弃捐诚不是君心。重来莫负秋风扇，若在昭阳怨更深。
宁真道馆
作者：徐贲
朝代：明
体裁：古风

林馆高极爽，微风送夏凉。长席敷花艳，空坛飘蕙香。檐蛛忽坠网，园蜂尚栖房。临尊复延咏，因兹消日长。
客夜
作者：徐贲
朝代：明

客舍卧常早，茶馀人各归。独有榻前烛，犹能照解衣。新月出易没，残叶坠还鸣。客中自无寐，元不为秋声。
客夜·其一
作者：徐贲
朝代：明
体裁：五言绝句

客舍卧常早，茶馀人各归。独有榻前烛，犹能照解衣。
客夜·其二
作者：徐贲
朝代：明
体裁：五言绝句

新月出易没，残叶坠还鸣。客中自无寐，元不为秋声。
宫中夏夜词
作者：徐贲
朝代：明
体裁：乐府曲辞

凉露下莲池，云廊夜步时。小鬟痴欲睡，频说斗杓移。
宴王允同雅会堂用外舅韵
作者：徐贲
朝代：明
体裁：五言律诗

东风奏弦筦，开宴锦堂深。酒气酣春色，桐香落午阴。花残惟驻萼，莺老尚调音。感此频怀旧，因伤久别心。
宿五溪闻舟中客歌
作者：徐贲
朝代：明
体裁：七言绝句

枫叶林边有泊舟，夜深风雨总成秋。年来自是频为客，一度听歌一度愁。
宿彭阁
作者：徐贲
朝代：明
体裁：五言律诗

溪流处处通，舟出野桥东。小阁云停雨，闲门竹掩风。僧迎先问候，客至只谈空。不道经离乱，清溪得此同。
宿水西客馆呈二陈助教
作者：徐贲
朝代：明
体裁：七言绝句

野性从前与世违，那堪习懒又多时。忽来郭里闻钟鼓，始信山中卧起迟。
宿济渎斋房
作者：徐贲
朝代：明
体裁：古风

暂息郡中事，因就斋房宿。灵风池上来，花露洒馀馥。遥峰对閒坐，微凉惬新沭。邻有道言人，往来践幽躅。
宿王判簿宅送徐孟岳
作者：徐贲
朝代：明
体裁：五言律诗

来往频吴越，扁舟只载书。言从交后浃，情恐别时疏。凉意莲塘静，宵光竹牖虚。悬知待明发，析尽是愁初。
寄佺讲师
作者：徐贲
朝代：明
体裁：七言绝句

荒村古寺无人到，独爱轩窗水次开。池上风光看不尽，莲香才过桂香来。
寄周记室履道
作者：徐贲
朝代：明
体裁：七言律诗

湖波遥带夕阳低，想得君家住更西。隔岸众山晴稍出，当门幽鸟晚犹啼。酒缘客里偏能饮，诗到愁边只谩题。欲倩归云寄离思，如何却向望中迷。
寄方山人借道书
作者：徐贲
朝代：明
体裁：古风

神文越幽爽，夙心允见传。未沐启玄秘，至使昧瑶编。微痾固期愈，颓龄或可延。妙理脱深悟，灵渊曳五烟。
寄方山人彝
作者：徐贲
朝代：明
体裁：七言绝句

南圃灌园看晓汲，东湖开地课春耕。一从投刺归来后，赢得身閒处处行。
寄渭僧清远
作者：徐贲
朝代：明
体裁：七言律诗

自喜幽居接上方，风烟野墅共相望。禅边梅老知僧腊，经里莲芳悟性香。石为弹琴曾作荐，屋缘藏茗别开房。日长何处堪消暑，欲借山中竹下凉。
寄王校书止仲
作者：徐贲
朝代：明
体裁：七言律诗

他乡每忆故乡云，此日还山又忆君。菊老岂堪秋后采，猿啼犹似客中闻。风帆渔艇行无次，野水寒烟去莫分。不是题诗不相寄，孤鸿也自念离群。
寄蒋道士
作者：徐贲
朝代：明
体裁：七言律诗

云鹤飘然去莫亲，还家犹似异乡贫。已知静乐轩中梦，无复玄都观里春。绿简尽编吟后稿，朱符长佩病馀身。近闻剑迹投岩壑，终作人间避世人。
寄衍书记
作者：徐贲
朝代：明
体裁：五言律诗

闻道归来日，空山独寄禅。施经村口市，浣衲石根泉。竹色林扉掩，云深草阁连。秋风苦相忆，空托下方缘。
寄衍斯道上人
作者：徐贲
朝代：明
体裁：七言律诗

已知出世万缘空，谁谓诗穷道亦穷。双履遍行黄叶雨，三衣独坐碧萝风。荒山泉石皆兵后，古室香烟自定中。愧我远归千里客，投閒未得与师同。
寄赠李道士
作者：徐贲
朝代：明
体裁：五言律诗

学仙不离世，远地搆斋房。檐蔓为衣桁，山瓢当酒觞。饭甘麻有味，浆熟桂多香。一自相违后，云墟望更长。
寄道场长老渭清远
作者：徐贲
朝代：明
体裁：五言律诗

逍遥佛境居，性相自如如。说法神龙卫，传经宝象舆。乳花香积供，贝叶梵天书。一自游方后，春来出寺疏。
寄郦尚德王汝器
作者：徐贲
朝代：明
体裁：七言律诗

尘世閒身遂两违，扁舟应是入城稀。看花雨里宜高屐，穫稻霜馀或短衣。玄鸟年年依屋住，白鸥日日绕门飞。寻君不用重相问，梅子林西竹下扉。
寄金子肃
作者：徐贲
朝代：明
体裁：五言律诗

春色边城暮，君如客况何。伤心离母久，失意傍人多。慰泛花时酒，悲因月夜歌。有家归未得，非是隔关河。
寄高偶仲
作者：徐贲
朝代：明
体裁：七言绝句

见说海虞峰畔住，禅房钟磬隔林闻。遥知潭影山光里，能解题诗独有君。
寄高士敏
作者：徐贲
朝代：明
体裁：古风

霜杨渐摧绿，汀霞犹驻红。寒节郁易感，惆怅此时中。团沙止栖鹄，惊飙迅冥鸿。启扉见殒叶，循涧惜幽丛。怀人积瞻思，咫尺何由同。宁知登览处，结盟愈无穷。
寒食前三日适桐里见梨花
作者：徐贲
朝代：明
体裁：七言绝句

清江行尽有人家，汨汨春流涨暖沙。已自深忘寒食节，无因此地见梨花。
寓舍燕
作者：徐贲
朝代：明
体裁：七言绝句

燕子飞来日几遭，又从窗外立花梢。分明探得人心意，方敢衔泥补旧巢。
对镜
作者：徐贲
朝代：明
体裁：五言律诗

把镜忽成悲，裒颜独对时。风尘空老我，勋业竟烦谁。乍见如曾识，频看却又疑。黄冠初欲试，短发可适宜。
对镜词
作者：徐贲
朝代：明

莲壶漏转铜龙泣，露压香尘玉阶湿。欲理残妆唤镜来，恰在石榴花下立。犀梳未整宝钗偏，绿鬟娇？芙蓉烟。孤鸾飞入月中去，离愁脉脉空婵娟。
对镜词
作者：徐贲
朝代：明
体裁：乐府曲辞

莲壶漏转铜龙泣，露压香尘玉阶湿。欲理残妆唤镜来，恰在石榴花下立。犀梳未整宝钗偏，绿鬟娇�芙蓉烟。孤鸾飞入月中去，离愁脉脉空婵娟。
将军行
作者：徐贲
朝代：明
体裁：乐府曲辞

朝出飞狐塞，暮返云中营。提携燕代卒，意气恣纵横。屡奉天子诏，万里得专征。霜风宝刀利，晓日炫朱明。弯弧白象斲，重铠文犀成。敌骑不敢向，三边尽知名。裨校拥纛前，都护随镳行。首功不足计，当为誇擒生。
将往吴兴徐行正以诗见送奉酬
作者：徐贲
朝代：明

自喜吟身得自由，长寻酒伴与诗俦。閒云流水平生意，何处山中不可留。春前便作访君期，春后才来信是迟。又复别君湖上去，重来应是绿阴时。
将往吴兴徐行正以诗见送奉酬·其一
作者：徐贲
朝代：明
体裁：七言绝句

自喜吟身得自由，长寻酒伴与诗俦。閒云流水平生意，何处山中不可留。
将往吴兴徐行正以诗见送奉酬·其二
作者：徐贲
朝代：明
体裁：七言绝句

春前便作访君期，春后才来信是迟。又复别君湖上去，重来应是绿阴时。
尉杜二寅
作者：徐贲
朝代：明
体裁：古风

天地一大环，日月行其间。人生禀造化，在世间得閒。走者无鳍鬣，泳者无羽翰。万物各任性，运动合自然。君子贵闻道，何必多苦颜。蜀道虽峥嵘，不度何险艰。世事虽欹倾，处顺何忧患。请君听我言，君且收潺湲。
尹明府吴越两山亭
作者：徐贲
朝代：明
体裁：古风

长江接海门，一水限吴越。两山郁相对，峰峦各罗列。劲势争吐吞，蒸岚互出没。尹君好游观，结亭山水窟。阑干出层巅，细路萦百折。崩石络垂萝，老树着栖鹘。平生登临兴，尽为山水发。不知尝瞻人，此地几征伐。至今两山云，来往似奔突。嗟余客江海，所历多奇绝。何当上斯亭，长歌吊遗烈。
居龙河寺怀高季迪
作者：徐贲
朝代：明

与君常办酒家钱，共结山盟与水缘。今夜重思旧游处，一龛閒坐佛灯前。竹下幽泉细细流，寺间人去暮烟愁。独怜千里来京客，肠断龙河寺里秋。
居龙河寺怀高季迪·其一
作者：徐贲
朝代：明
体裁：七言绝句

与君常办酒家钱，共结山盟与水缘。今夜重思旧游处，一龛閒坐佛灯前。
居龙河寺怀高季迪其二
作者：徐贲
朝代：明
体裁：七言绝句

竹下幽泉细细流，寺间人去暮烟愁。独怜千里来京客，肠断龙河寺里秋。
山中琴兴
作者：徐贲
朝代：明
体裁：五言律诗

岩上露初霁，旭日照高林。古涧云萝窈，孤亭松桂深。鸣琴始成调，流水复同音。为问山中客，谁知静者心。
山中留别张静居
作者：徐贲
朝代：明
体裁：七言绝句

访水寻云几日閒，君仍留此我先还。到家已是斜阳后，身在东湖却望山。
山居答北郭诸公见寄
作者：徐贲
朝代：明
体裁：古风

葺茅古林隩，辟蹊崇石根。筱间伏惊犬，桂里过鸣猿。秾春花荫席，凉秋月滟尊。多君同远好，华札枉丘园。
山斋图
作者：徐贲
朝代：明
体裁：七言绝句

秋水柴门竹外开，阶前片石是琴台。山中几夜风连雨，明日还应借屐来。
山行
作者：徐贲
朝代：明
体裁：七言绝句

千嶂松风百嶂云，春山行遍此寻君。林园花尽逢人少，赖有莺声到处闻。
山阁夜坐
作者：徐贲
朝代：明
体裁：七言律诗

山阁岩岩俯下方，望来暝色向苍茫。冈峦暗失高低势，星斗平垂远近光。栖鸟鸣鸡经火乱，疏松修竹引流长。相期白日重登此，要及春时览众芳。
山馆喜黄校理莫先辈见过
作者：徐贲
朝代：明
体裁：五言律诗

为客荒斋夜，相过喜见君。酒杯令仆进，厨火向邻分。归计贫难定，愁言醉可闻。无由免流落，归卧故山云。
岁晚
作者：徐贲
朝代：明
体裁：五言律诗

客途逢岁晚，落日倦登临。阻绝山川恨，艰难父子心。江吞吴地尽，天入楚云深。近报王师捷，悲欢不自禁。
岁晚行赠习尚镛驾部
作者：徐贲
朝代：明
体裁：乐府曲辞

苦哉岁晚西风悲，美人不来寒雁啼。十年裘马走南北，秃发已白归无期。悠悠世事春前草，浅碧娇浓岂终好。长路峥嵘驽马劳，坐觉今晨色枯槁。海内英雄今几人，逢时吐气干青云。当前劝酒君莫逆，但硕四海生阳春。君不见昨夜天边孤凤鸣，老夫伏枕双涕零。
巨峰林馆图
作者：徐贲
朝代：明
体裁：古风

林峰散芳气，泉木摇空濛。云房三十六，窈渺烟霞中。羽人晞发罢，日出千花红。长吟招碧凤，小舞令青童。融心醉玄液，逍遥凌八风。
巫山高
作者：徐贲
朝代：明
体裁：乐府曲辞

巫山峰十二，一一向阳台。闻说君王梦，曾逢神女来。树色悽离恨，猿响抱馀哀。至今云雨里，徒使后人猜。
己酉八月十七日夜泛碧浪湖泊浮玉山对月呈席上诸公
作者：徐贲
朝代：明
体裁：五言律诗

水月共秋妍，山椒夜泊船。人来黄叶浦，渔宿白鸥天。闻唱风澜外，持杯露影前。自从经丧乱，谁得此留连。
己酉岁冬苦寒
作者：徐贲
朝代：明

仲冬朔吹严，雪零应寒候。枯条竞鸣宵，顽阴互昏昼。淤深途绝车，冰闭城失漏。穷谷噤孤？，丛泽匿群兽。梁园秪自誇，袁门有谁扣。宁忘啮毡塞，每思射鸿囿。鹤语固可徵，鸥盟岂宜复。更须挟重裘，且当饮温酎。
己酉岁冬苦寒
作者：徐贲
朝代：明
体裁：古风

仲冬朔吹严，雪零应寒候。枯条竞鸣宵，顽阴互昏昼。淤深途绝车，冰闭城失漏。穷谷噤孤�，丛泽匿群兽。梁园秪自誇，袁门有谁扣。宁忘啮毡塞，每思射鸿囿。鹤语固可徵，鸥盟岂宜复。更须挟重裘，且当饮温酎。
幽兰曲
作者：徐贲
朝代：明
体裁：乐府曲辞

幽兰不是寻常草，长叶丛丛紫花小。几见东风梦里来，绿艳烟浓红日晓。琐窗护春春意暖，宛转清香吹不断。美人昨夜度瑶琴，白雪新消楚江满。
广州杂咏和刘主事子高
作者：徐贲
朝代：明

■鱼潮退馀溪卤，牡砺墙高结海沙。红豆桂花供酿酒，槟榔蒌叶当呼茶。绕门龙眼树森然，香蜡时来海外船。木屧蒲葵已成俗，红蕉丹荔不论钱。
广州杂咏和刘主事子高·其一
作者：徐贲
朝代：明

■鱼潮退馀溪卤，牡砺墙高结海沙。红豆桂花供酿酒，槟榔蒌叶当呼茶。
广州杂咏和刘主事子高·其二
作者：徐贲
朝代：明
体裁：诗

绕门龙眼树森然，香蜡时来海外船。木屧蒲葵已成俗，红蕉丹荔不论钱。
庚戌岁元日立春
作者：徐贲
朝代：明

首祚欣兹践，新年喜并回。簇丝分细菜，剪胜学蟠梅。宜春新燕帖，正旦颂椒花。乐遇重熙日，东风改岁华。
庚戌岁元日立春·其一
作者：徐贲
朝代：明
体裁：五言绝句

首祚欣兹践，新年喜并回。簇丝分细菜，剪胜学蟠梅。
庚戌岁元日立春·其二
作者：徐贲
朝代：明
体裁：五言绝句

宜春新燕帖，正旦颂椒花。乐遇重熙日，东风改岁华。
弃瓢卧雪
作者：徐贲
朝代：明

曾谢人间轩冕荣，一瓢何足累高情。已知喧寂相忘久，弃掷元非为有声。空林有雪人犹卧，破屋无烟门未开。多少洛阳城里客，如何县令独能来。
弃瓢卧雪·其一
作者：徐贲
朝代：明
体裁：七言绝句

曾谢人间轩冕荣，一瓢何足累高情。已知喧寂相忘久，弃掷元非为有声。
弃瓢卧雪·其二
作者：徐贲
朝代：明
体裁：七言绝句

空林有雪人犹卧，破屋无烟门未开。多少洛阳城里客，如何县令独能来。
张叔芳南涧草堂
作者：徐贲
朝代：明
体裁：七言律诗

浴鹄湾头旧隐居，五峰秀色在庭除。山田曾种仙家玉，石室犹藏外史书。雨足涧声春沥沥，风平柳影月疏疏。百年文物惟君在，结搆重来是乱馀。
张山人别后怀
作者：徐贲
朝代：明
体裁：古风

碧山既偕赏，青溪倏伤别。游丝行处坠，云光望中灭。流思记幽踪，轸情眷芳节。无由展良觌，从兹委娱悦。
张文学席上咏灯镜尘尾
作者：徐贲
朝代：明

曲屏启云母，华灯绘洛神。带新看剪绮，花明识镂银。光淡楹间月，烟融阁里春。红荧照多处，怜有按歌人。质镕藉金冶，托影待珠铅。藏将绣囊护，临向玉台悬。全明物自照，半掩体仍圆。应当频摩拂，谁得避媸妍。山䴥谁？尾，缤纷缦长缨。微拂尘应却，频挥风屡生。野性知慕洁，素手喜便轻。相将恒在握，逢人幸资评。
张文学席上咏灯镜尘尾·其三
作者：徐贲
朝代：明

山䴥谁？尾，缤纷缦长缨。微拂尘应却，频挥风屡生。野性知慕洁，素手喜便轻。相将恒在握，逢人幸资评。
张文学席上咏物三首 其一 灯
作者：徐贲
朝代：明
体裁：古风

曲屏启云母，华灯绘洛神。带新看剪绮，花明识镂银。光淡楹间月，烟融阁里春。红荧照多处，怜有按歌人。
张文学席上咏物三首 其三 麈尾
作者：徐贲
朝代：明
体裁：古风

山麚谁�尾，缤纷缦长缨。微拂尘应却，频挥风屡生。野性知慕洁，素手喜便轻。相将恒在握，逢人幸资评。
张文学席上咏物三首 其二 镜
作者：徐贲
朝代：明
体裁：古风

质镕藉金冶，托影待珠铅。藏将绣囊护，临向玉台悬。全明物自照，半掩体仍圆。应当频摩拂，谁得避媸妍。
张静居寓菁山以清宴名堂要余题先以诗见美因赋此酬之并似周伯阳
作者：徐贲
朝代：明
体裁：古风

山阿久寂寞，堂虚岁亦陈。自君此安处，焕焉复崇新。令德贲泉石，流风播松筠。列岩易常态，诸涧浣来尘。猿鸟若释愧，云霞如返淳。乃知景与物，所据实在人。栖隐雅足称，况彼有良邻。念余本同趣，琴酌恒许亲。盻兹信清晏，题名谅为真。谬书忽见取，来章诚可珍。何以报淑贶，笃好行载申。
待杜二寅不至
作者：徐贲
朝代：明
体裁：五言律诗

春水路西东，思君怅望中。落花湖上雨，归鸟柳间风。云影疑飞盖，歌声认短篷。萧条一杯酒，此夕向谁同。
待董彦正文学次王守敬主簿韵
作者：徐贲
朝代：明
体裁：七言律诗

旅馆江湖苦往来，那堪时节并相催。雪当腊尽寒才见，梅在春前冻未开。野客过期空具黍，山童不语讶停杯。相思独坐寒斋晚，禁得边城鼓角哀。
徐山人耕渔轩
作者：徐贲
朝代：明
体裁：六言诗

荷锸陇头春雨，鸣榔浦口黄昏。谁道南阳渭水，不似桐江鹿门。
徐沟道中与叔谦相失明日因寄
作者：徐贲
朝代：明
体裁：七言绝句

齐得庭中假寐时，马蹄南北遂参差。信知会合原非偶，有意相寻竟失期。
怀李三庄
作者：徐贲
朝代：明
体裁：古风

篱寒菊未折，墙阴草易衰。栖禽深避雨，游鱼暗分漪。幽居自多感，况此阻良期。虽非间川岳，同晨怅离思。
怀王介休
作者：徐贲
朝代：明
体裁：五言绝句

花落又花开，思君酒一杯。故山千万点，长向夕阳来。
怀阳山射渎徐隐君行正
作者：徐贲
朝代：明
体裁：古风

繁星丽遥汉，薄露下秋旻。仰瞻南飞鸟，局束叹此身。郁郁耿中情，恻恻抱长贫。流念故旧间，矧是同宗亲。理欢竟无繇，恨离还有因。托栖北山表，绝迹东江津。青琴徒屡奏，白雪亦寡闻。空持兰与贝，谁为致殷勤。
思亲亭
作者：徐贲
朝代：明
体裁：五言律诗

孤亭碧涧浔，长日此登临。每到看云处，都成忆母心。寿萱春自绿，慈竹夏多阴。不为閒瞻咏，惟歌游子吟。
悼亡
作者：徐贲
朝代：明
体裁：古风

月亏还再盈，花残有时芳。之人逝不返，胡宁不悲伤。音容去未远，惚恍如在傍。居外意在室，还家始惊亡。儿生才乃月，抚字凭谁将。夜寒饥欲啼，起坐但徬徨。服御存旧制，箧笥栖馀香。欲览复弃置，涕下沾衣裳。
悼胡氏妹
作者：徐贲
朝代：明
体裁：古风

丝萝既难附，蕙兰宁易亲。每稽通淑问，那忘结素姻。泪馀巾上粉，魂栖帐底尘。窗花始愁旦，墓鸟亦悲春。欲邀千古月，照此九原人。
悼陆廷臣
作者：徐贲
朝代：明
体裁：五言律诗

溪馆相逢日，荒山独吊时。文章传旧业，泉石负幽期。反陨慈亲泪，空遗幼女悲。交游今满眼，题墓欲烦谁。
惜婴图
作者：徐贲
朝代：明
体裁：古风

佳儿逢吉日，内人开庆筵。兰献庭前瑞，桂降月中仙。长眉春与秀，重瞳秋向妍。客闻啼亦喜，每看浴更怜。掷玉砻为果，贻金铸作钱。武揽华弓小，文持湘管圆。旧知熊入梦，还徵凤集肩。积世宁无德，传家今有贤。
慰吴允坚丧妾
作者：徐贲
朝代：明
体裁：七言绝句

肠断琵琶曲里声，绿云天远不胜情。归家玉板休轻触，鹦鹉能呼旧日名。
戊申正月试笔
作者：徐贲
朝代：明
体裁：五言律诗

佳气丽层城，龙河溢晓清。市桥缇骑集，巷陌宝车行。柳上春多思，兰心雪有情。风光看更好，底事客愁生。
扬州
作者：徐贲
朝代：明
体裁：七言绝句

竹西亭下路迢迢，骑鹤仙人不可招。秋草秋烟满城郭，月明何处梦吹箫。
扬州僧舍见花有感
作者：徐贲
朝代：明
体裁：七言绝句

风递浓香到水涯，几株桃李映门斜。侯家园圃多荒废，不是僧房不见花。
扶南曲辞歌
作者：徐贲
朝代：明
体裁：乐府曲辞

红日映高树，晴光入绮疏。钿屏开八字，银钥启双鱼。美人晓妆罢，流莺春语初。中使帘前立，直待上金舆。
折杨柳
作者：徐贲
朝代：明
体裁：乐府曲辞

人言折柳愁，我言折柳好。倘向柳边行，织君去时道。
折花背立二美人图
作者：徐贲
朝代：明

女伴今朝出较迟，独来园里候多时。对花可是无言说，懊恨春风许自知。绣罢春衫出阁迟，辛夷花下立多时。内园且是无人到，不省含羞怕见谁。
折花背立二美人图·其一
作者：徐贲
朝代：明
体裁：七言绝句

女伴今朝出较迟，独来园里候多时。对花可是无言说，懊恨春风许自知。
折花背立二美人图·其二
作者：徐贲
朝代：明
体裁：七言绝句

绣罢春衫出阁迟，辛夷花下立多时。内园且是无人到，不省含羞怕见谁。
折莲子呈孟载
作者：徐贲
朝代：明
体裁：七言绝句

落尽红衣见绿房，折来犹带水云香。柔丝零落芳心苦，未及秋风已断肠。
挽郭秉心都事
作者：徐贲
朝代：明
体裁：五言律诗

谪居欣与识，死别忽成悲。客馆存虚位，行囊只旧诗。乡人收骨葬，馆仆报家知。惆怅平生泪，因君更复垂。
摇芳楼
作者：徐贲
朝代：明
体裁：古风

高楼春多风日妍，琐窗璚阑萦素烟。水晶帘捲香散席，瑶芳吹入琴中弦。美人手度阳春曲，水意山情断还续。三山鸾鹤夜飞来，佩环摇曳玲珑玉。琴声宛转响春空，满楼白月梨花风。
新亭送宣别驾
作者：徐贲
朝代：明
体裁：七言绝句

清尊别酒此相同，歌断新亭柳下风。惆怅归愁与离思，因君并得过江东。
新嫁娘效王建
作者：徐贲
朝代：明
体裁：乐府曲辞

邻里争来贺，三朝礼数频。只是羞抬眼，识郎犹未真。
新弦曲
作者：徐贲
朝代：明
体裁：乐府曲辞

弦头响清人爱怜，曲多弹杂难为弦。一宽一紧调复乱，却把新弦一齐换。新弦换上等要听，旧弦换下谁来看。旧弦旧弦莫谩悲，新弦还当有旧时。
新曲效温庭筠
作者：徐贲
朝代：明
体裁：乐府曲辞

深宫漏永闭青春，象床玉枕绣为裀。虹梁日出照明锦，流苏风动堕香尘。鸳鸯帐里承恩重，睡起鬟斜绿云拥。艳舞浓歌女伴誇，芳容娇态君王宠。好风美景绮窗前，佳节良辰信可怜。点腮试拭花梢粉，画眉还用麝脐烟。宝钗压鬓犀梳映，几度调妆看不定。双凤雕成白玉台，四龙蟠作黄金镜。妆成只是自焚香，绛唇红靥间明珰。敛笑藏羞向窗坐，时理银筝更炙簧。内家花柳春风早，桃园杏圃闻黄鸟。花鸟撩人可解禁，多欢多乐年年好。一从少小擅风流，日来欢御凤凰楼。侍奉君王无所愿，上祝万岁又千秋。
无锡道中
作者：徐贲
朝代：明
体裁：七言绝句

深林晴叶下风迟，山色迎人似有期。十四年前曾住此，湛公宅里钓泉时。
昆山道中
作者：徐贲
朝代：明
体裁：七言律诗

鸿雁天寒俦侣稀，秋风远客独思归。碧山尽处湘云续，白水明边鹭自飞。漠漠芦花迷望眼，萧萧荷叶惨征衣。此行赖共知心语，一棹夷犹竟落晖。
明月篇赠章子向
作者：徐贲
朝代：明
体裁：乐府曲辞

商飙拂绛河，圆月溢金波。澄阴斜映桐池近，爽气遥连桂渚多。穿栊窥帐虚尘净，鉴帷照牖芳香冷。玩赏何人倚画栏，瑶华翠羽流空影。含情抱琴为调弦，弦中新曲重堪怜。不见嫦娥空岁岁，漫思湘女自年年。天上人间秋浩浩，此时此景谁家好。陈王园内咏初成，庾令楼中醉欲倒。松醪椒醑满金杯，嘉客良朋逐夜来。当筵光彩聊供览，不须催驾上瑶台。
春宫词
作者：徐贲
朝代：明
体裁：七言律诗

沉沉别院语流莺，惊断春风梦里情。坐试舞衣因力倦，起临妆镜觉愁生。馀香细拂芙蓉帐，小燕频窥翡翠旌。不意中官传唤急，侍朝得与殿头行。
春怀次韵杨署令
作者：徐贲
朝代：明

长把新诗花下吟，看花谁念少年心。今朝独到西园里，杏色桃花懊恼深。柳条处处线毵毵，只在离亭便不堪。几度看花并送客，暖风晴雨到江南。
春怀次韵杨署令·其一
作者：徐贲
朝代：明
体裁：七言绝句

长把新诗花下吟，看花谁念少年心。今朝独到西园里，杏色桃花懊恼深。
春怀次韵杨署令·其二
作者：徐贲
朝代：明
体裁：七言绝句

柳条处处线毵毵，只在离亭便不堪。几度看花并送客，暖风晴雨到江南。
春日报吴城诸友
作者：徐贲
朝代：明
体裁：七言绝句

小屋林深曲涧幽，鸟情花思两悠悠。风光满眼春如许，那得君来此地游。
春日游净慈寺
作者：徐贲
朝代：明
体裁：古风

看山候初晴，连骑西湖道。遥遥烟际墟，冉冉风中筱。谷寒听莺迟，路远逢花少。林蹊几登顿，僧房更窅窈。重来感昔时，翻令失幽抱。
春暮见山茶有感
作者：徐贲
朝代：明
体裁：七言绝句

宫粉凝脂竹外栽，繁华曾见雪中开。一枝自有相怜意，留向春深待我来。
春江送别图送松江王尹
作者：徐贲
朝代：明

行李一琴一鹤，扁舟千水千山。空醉驿亭官酒，春风不解离颜。草色东西客路，江声早晚春潮。别后思君何处，鸣禽疏雨兰苕。
春江送别图送松江王尹·其一
作者：徐贲
朝代：明
体裁：六言诗

行李一琴一鹤，扁舟千水千山。空醉驿亭官酒，春风不解离颜。
春江送别图送松江王尹·其二
作者：徐贲
朝代：明
体裁：六言诗

草色东西客路，江声早晚春潮。别后思君何处，鸣禽疏雨兰苕。
春阴应秦王令
作者：徐贲
朝代：明
体裁：古风

云花鳞鳞山漠漠，重城平障芳阴薄。腻雨轻吹飞复停，勾引东风到帘幕。草滋微湿沾芳尘，陇头不见寻花人。桃英梅萼同懊恼，水纹满涨金河春。柳丝暝濛烟不醒，辘轳暂辍银瓶绠。新莺未换谷中声，游蜂竟失阑前影。丁香百结蕉有心，绡屏六曲春沉沉。香抽翠缕火长续，馀寒扑锦笼朱琴。江南春好多芳树，林园半是看花处。明朝重整小红车，风光满路行春去。
晋冀纪行十四首 其一 荆山
作者：徐贲
朝代：明
体裁：古风

荆山揭高厓，涂山耸横崿。长淮出两间，中断见斧凿。洪流受束缚，浪起石斗角。谁能为此功，在昔大禹作。至今遗庙存，香火乃寂寞。我来问邑人，往事竟缅邈。于时春正深，草木尚荒落。登临欲开豁，睹兹反不乐。更伤卞和泣，三献空抱璞。
晋冀纪行十四首 其七 天井关
作者：徐贲
朝代：明
体裁：古风

峰回抱深壑，下视天凿井。昔人建重关，扼险备边警。键钥久已绝，垣石尚森整。峨峨尼父祠，门掩众山静。曾闻此回辙，无复过斯境。询知乡老言，此事古未省。馀氓数家在，破屋暮烟冷。我行力稍疲，景物不暇领。且为投宿来，惊风夜愁永。
晋冀纪行十四首 其三 河口山登高
作者：徐贲
朝代：明
体裁：古风

秋日何凄其，严风变阳卉。嘉节叶重乾，时菊芬且蘼。临高一远望，俯见城郭里。三关为襟带，双溪流瀰瀰。浮云起天末，鸣鸿在中沚。虽非吾故土，但悦山川美。独游意尚适，况兹值多士。珍殽出丰厨，吴萸泛芳醴。人生虽长寿，良时亦有几。对此不为欢，忧思何由弭。鉴此登山悲，飘飖然已矣。
晋冀纪行十四首 其九 沁渡
作者：徐贲
朝代：明
体裁：古风

陆行渴怀抱，今渡沁河水。奔腾走百滩，声远闻数里。我来坐其涯，肩担欣暂弛。不意山坞间，偶得见清泚。连朝尘沙目，豁尔净如洗。虽云倦行力，对此亦足喜。南风吹青蒲，白鸥忽飞起。
晋冀纪行十四首 其二 寿州
作者：徐贲
朝代：明
体裁：古风

舟行夜达曙，路入硖石口。平山带孤城，一塔起高阜。问知古寿春，地经百战后。群孽当倡乱，受祸此为首。彼时土产民，十无一二有。田野满蒿莱，无复识畎亩。去程不可稽，欲望敢迟久。
晋冀纪行十四首 其五 颖川
作者：徐贲
朝代：明
体裁：古风

客程不论远，所愁在阴晦。恶风满川来，雨势晚逾倍。船争急流上，寸进还尺退。枯葭夹崩沙，路转百数汇。飒飒孤篷外，琅琅万珠碎。篙师左右呼，坐客默与对。去心虽云迫，前途苦茫昧。德星无复睹，洗耳亦何在。有怀仰高风，令人发深慨。
晋冀纪行十四首 其八 羊肠坂
作者：徐贲
朝代：明
体裁：古风

盘盘羊肠坂，路如羊肠曲。盘曲不足论，峻陡苦踯躅。上无树可援，下有石乱蹙。一步一嗟吁，何以措手足。途人互相顾，屡见车折轴。少时徒耳闻，今日亲在目。不经太行险，那识安居福。
晋冀纪行十四首 其六 盌子城
作者：徐贲
朝代：明

前登盌子城，山隘势欲逼。路回土峭绝，傍夹千仞壁。石状如矩斲，巨细总方直。无泉土脉死，草木尽改色。高巅有保障，重门闭重棘。阴惨行人险，恶意叵易测。信知狐鼠辈，得在此中匿。我生好壮观，努力更攀陟。立久日将晡，浮云渺乡国。
晋冀纪行十四首 其六 碗子城
作者：徐贲
朝代：明
体裁：古风

前登碗子城，山隘势欲逼。路回土峭绝，傍夹千仞壁。石状如矩斲，巨细总方直。无泉土脉死，草木尽改色。高巅有保障，重门闭重棘。阴惨行人险，恶意叵易测。信知狐鼠辈，得在此中匿。我生好壮观，努力更攀陟。立久日将晡，浮云渺乡国。
晋冀纪行十四首 其十 沁水县
作者：徐贲
朝代：明
体裁：古风

一水随山根，宛转流出迥。滩声绕县门，孤城数家静。风土殊可怪，十人五生瘿。土屋响牛铎，壁满残日影。行迟欲问宿，连户皆莫肯。亭长独见留，半榻亦多幸。呼童此晚炊，粝饭谷带颖。野蔌不可得，敢望肉与饼。途行乃至此，俭素当自省。
晋冀纪行十四首 其十一 太阴山
作者：徐贲
朝代：明
体裁：古风

巍巍太阴山，厓壁拔崭峭。积水嵌层墟，凛若太古造。冻深草木坚，僵立势难挠。高寒横障空，阳景未尝到。邻有羲和墓，欲问莫可吊。如何于此地，独不被临照。至今山中乌，无性识晴昊。聊为志其事，因之发长啸。
晋冀纪行十四首 其十三 女娲墓
作者：徐贲
朝代：明
体裁：古风

空山两高冢，娲皇此中葬。焦土积层巘，势助殿阁壮。大哉补天手，功出千古上。至今炼馀石，火气夜犹放。轰雷常祓护，烈风日掀荡。阴林惨可畏，怪木高数丈。百鸟飞绕枝，欲止不敢向。地灵气所钟，祭祷土人仰。经过谒祠下，幸获拜神像。
晋冀纪行十四首 其十二 十八盘
作者：徐贲
朝代：明
体裁：古风

土谷既深入，高山复㠝岏。微径才百尺，下转十八盘。俯临涧壑险，势陡不可看。乱石斗磊砢，置足恐不安。长镵那可托，藤蔓无由攀。寸步每千虑，举动如蹒跚。心胆掉欲碎，毛发亦为寒。战兢尚未足，何暇发慨叹。平生行路心，此日方知难。
晋冀纪行十四首 其十四 霍山
作者：徐贲
朝代：明
体裁：古风

霍山古北镇，势尊出群麓。山深异风景，春尽树未绿。居人苦多寒，凿土为住屋。屋顶土元厚，亦种麻与菽。乃知此方民，犹有上古俗。我欲拜其庙，日斜去程促。窑烟敛暝色，牛羊半归牧。征途多崄巇，村馆早寻宿。
晋冀纪行十四首 其四 阳台
作者：徐贲
朝代：明
体裁：古风

昔闻阳台名，今上阳台路。我因兴古怀，驱车暂停驻。馀基尚突兀，云雨自朝暮。哀猿失故声，野色剩孤树。当时襄王梦，曾与神女遇。幽冥事莫测，万载谁能悟。平原亘千里，巫山渺何处。凄凉宋公子，深情见遗赋。
晋冀纪行十四首·荆山
作者：徐贲
朝代：明

荆山揭高厓，涂山耸横崿。长淮出两间，中断见斧凿。洪流受束缚，浪起石斗角。谁能为此功，在昔大禹作。至今遗庙存，香火乃寂寞。我来问邑人，往事竟缅邈。于时春正深，草木尚荒落。登临欲开豁，睹兹反不乐。更伤卞和泣，三献空抱璞。舟行夜达曙，路入硖石口。平山带孤城，一塔起高阜。问知古寿春，地经百战后。群孽当倡乱，受祸此为首。彼时土产民，十无一二有。田野满蒿莱，无复识畎亩。去程不可稽，欲望敢迟久。秋日何凄其，严风变阳卉。嘉节叶重乾，时菊芬且蘼。临高一远望，俯见城郭里。三关为襟带，双溪流瀰瀰。浮云起天末，鸣鸿在中沚。虽非吾故土，但悦山川美。独游意尚适，况兹值多士。珍殽出丰厨，吴萸泛芳醴。人生虽长寿，良时亦有几。对此不为欢，忧思何由弭。鉴此登山悲，飘飖然已矣。昔闻阳台名，今上阳台路。我因兴古怀，驱车暂停驻。馀基尚突兀，云雨自朝暮。哀猿失故声，野色剩孤树。当时襄王梦，曾与神女遇。幽冥事莫测，万载谁能悟。平原亘千里，巫山渺何处。凄凉宋公子，深情见遗赋。客程不论远，所愁在阴晦。恶风满川来，雨势晚逾倍。船争急流上，寸进还尺退。枯葭夹崩沙，路转百数汇。飒飒孤篷外，琅琅万珠碎。篙师左右呼，坐客默与对。去心虽云迫，前途苦茫昧。德星无复睹，洗耳亦何在。有怀仰高风，令人发深慨。前登盌子城，山隘势欲逼。路回土峭绝，傍夹千仞壁。石状如矩斲，巨细总方直。无泉土脉死，草木尽改色。高巅有保障，重门闭重棘。阴惨行人险，恶意叵易测。信知狐鼠辈，得在此中匿。我生好壮观，努力更攀陟。立久日将晡，浮云渺乡国。峰回抱深壑，下视天凿井。昔人建重关，扼险备边警。键钥久已绝，垣石尚森整。峨峨尼父祠，门掩众山静。曾闻此回辙，无复过斯境。询知乡老言，此事古未省。馀氓数家在，破屋暮烟冷。我行力稍疲，景物不暇领。且为投宿来，惊风夜愁永。盘盘羊肠坂，路如羊肠曲。盘曲不足论，峻陡苦踯躅。上无树可援，下有石乱蹙。一步一嗟吁，何以措手足。途人互相顾，屡见车折轴。少时徒耳闻，今日亲在目。不经太行险，那识安居福。陆行渴怀抱，今渡沁河水。奔腾走百滩，声远闻数里。我来坐其涯，肩担欣暂弛。不意山坞间，偶得见清泚。连朝尘沙目，豁尔净如洗。虽云倦行力，对此亦足喜。南风吹青蒲，白鸥忽飞起。一水随山根，宛转流出迥。滩声绕县门，孤城数家静。风土殊可怪，十人五生瘿。土屋响牛铎，壁满残日影。行迟欲问宿，连户皆莫肯。亭长独见留，半榻亦多幸。呼童此晚炊，粝饭谷带颖。野蔌不可得，敢望肉与饼。途行乃至此，俭素当自省。巍巍太阴山，厓壁拔崭峭。积水嵌层墟，凛若太古造。冻深草木坚，僵立势难挠。高寒横障空，阳景未尝到。邻有羲和墓，欲问莫可吊。如何于此地，独不被临照。至今山中乌，无性识晴昊。聊为志其事，因之发长啸。土谷既深入，高山复㠝岏。微径才百尺，下转十八盘。俯临涧壑险，势陡不可看。乱石斗磊砢，置足恐不安。长镵那可托，藤蔓无由攀。寸步每千虑，举动如蹒跚。心胆掉欲碎，毛发亦为寒。战兢尚未足，何暇发慨叹。平生行路心，此日方知难。空山两高冢，娲皇此中葬。焦土积层巘，势助殿阁壮。大哉补天手，功出千古上。至今炼馀石，火气夜犹放。轰雷常祓护，烈风日掀荡。阴林惨可畏，怪木高数丈。百鸟飞绕枝，欲止不敢向。地灵气所钟，祭祷土人仰。经过谒祠下，幸获拜神像。霍山古北镇，势尊出群麓。山深异风景，春尽树未绿。居人苦多寒，凿土为住屋。屋顶土元厚，亦种麻与菽。乃知此方民，犹有上古俗。我欲拜其庙，日斜去程促。窑烟敛暝色，牛羊半归牧。征途多崄巇，村馆早寻宿。
晏起
作者：徐贲
朝代：明
体裁：五言律诗

高卧斋房静，悠悠鸡唱残。空明窗易晓，日出帐仍寒。谢事容身懒，甘贫任路难。不妨教宴起，幸得此时安。
晓发秀州
作者：徐贲
朝代：明
体裁：七言绝句

路出双湖烟树东，舟行长是雨兼风。梦回重有离家恨，惆怅春寒此夜中。
晓过震泽
作者：徐贲
朝代：明
体裁：古风

遥天散晓华，疏星敛微采。鸟声出林繁，木叶过霜改。荒村几家成，平湖众星汇。鸱夷邈无踪，空烦舣舟待。
晚寻王隅隐居
作者：徐贲
朝代：明
体裁：七言绝句

君住湖南水竹深，夕阳孤棹此相寻。子规啼散门前柳，漠漠春光淡淡阴。
晚归
作者：徐贲
朝代：明
体裁：古风

樵风渡溪波荡影，水叶圆圆绿浮荇。白沙路远云花静，小艇争先野鹤归，竹外依微众山暝。
晚步
作者：徐贲
朝代：明
体裁：古风

雨馀夏气清，烟聚园斋暮。红萱宿困蝶，绿橘垂新蠹。艳情杯里融，幽意琴中度。萧散且未寝，遂适前度趣。
晚行南■怀陈文度
作者：徐贲
朝代：明
体裁：五言律诗

离思满荒烟，行行只自怜。吟成流水次，望断远鸥边。叶恋经寒树，星摧欲夜天。怀君无数里，浑似隔山川。
晚过广福精舍访传上人
作者：徐贲
朝代：明
体裁：七言律诗

水阴山色晚依微，松映禅房竹映扉。幽鸟不缘留客语，閒僧方自施经归。移来片石安茶器，分得孤云补衲衣。杖屦不嫌频过共，道心久与世相违。
晚过西崦费氏别业赠明天目长老
作者：徐贲
朝代：明
体裁：五言律诗

烟光暗墟落，涧道入层层。不访中林士，那逢西崦僧。山厨将具黍，邻屋为分灯。自觉行来倦，清谈遽弗胜。
暮春
作者：徐贲
朝代：明
体裁：七言绝句

楝花零落晓溪津，节物无情不恋人。二十四风看已尽，等閒觞酒过青春。
月明听胡琴
作者：徐贲
朝代：明
体裁：七言绝句

檀板朱弦出砑声，停杯齐听月当楹。分明自是《凉州曲》，不解何人最有情。
月潭泉上偶咏
作者：徐贲
朝代：明
体裁：古风

长林行未竟，群峰俄耸青。高石栖霞气，圆影抱月形。莺声当听转，萝花逐援零。更欲采灵蕴，终将测窈冥。
月轩
作者：徐贲
朝代：明
体裁：古风

蟾蜍飞去老不死，清光夜涌沧波起。桂花露湿泣古香，广寒一色铺秋水。洞房深开云母屏，梦骑白凤游青冥。冰轮碾碎山河影，姮娥含羞舞不整。窃得灵丹玉兔愁，归卧芙蓉碧烟冷。
有约看杏花答高季迪
作者：徐贲
朝代：明
体裁：七言绝句

雨阻花期可便休，明朝也合为春游。閒行若待天晴去，只恐花飞人又愁。
望云
作者：徐贲
朝代：明
体裁：古风

浮云无定踪，游子有所思。所思在何方，迢迢东海涯。云来倏浩渺，云去还逶迤。道路固云阻，可望不可之。托云以思亲，朝夕如有依。安得附冥鸿，东归奉庭闱。孝感终当至，彼苍谅无违。
望云词为贝公远赋
作者：徐贲
朝代：明
体裁：乐府曲辞

朝望云悠悠，暮望云漠漠。望云云不尽，思亲双泪落。迢迢亲舍东海滨，但见白云不见亲。得亲身安年不老，还家虽迟心亦好。
期万佥宪杜进士徐校理游张林山
作者：徐贲
朝代：明
体裁：五言律诗

东风半寥落，游赏已蹉跎。春色邀人醉，欢情待妓歌。花愁经雨少，莺语在山多。预作明朝约，宁辞载酒过。
杂诗六首
作者：徐贲
朝代：明

雄京据咸阳，百二连山河。丹楼与翠馆，宫阙高峨峨。天中王气集，物象正熙和。清晨会轩盖，剑佩鸣相磨。侍中复道上，相国九逵过。侯王各建邸，甍栋如星罗。千金交赵客，双璧聘秦娥。荣贵伦许史，功业崇参何。勉彼蓬草士，壮志无蹉跎。崔嵬南国山，上有百尺松。挺然为良材，枝叶郁茏葱。附根一何高，雨露濯以蒙。岩峦互参错，危石当其冲。匠者徒觊觎，欲取无繇从。所以千载间，得免斧凿攻。孰云樗散木，天年独能终。吉士笃古道，狡人饰虚情。撝谦信寡过，当任戒持盈。叔世俗多变，结交谅匪轻。圣主建广业，尚须多士成。矧兹下愚质，安可捐交盟。奇计固云昧，前筹愧无能。立身三十年，岂不志功名。屡闻走韩魏，亦欲接群英。反侧吾所虑，守已叹孤茕。谁能断金义，相与济危倾。木橘何累累，列生湘水湄。年多逾繁茂，土地之所宜。美人渡江去，分种淮山陲。一旦变为枳，遂令木性移。勉旃君子操，无为他人隳。飞鸿渡衡湘，游戏寒江浔。携群复挈侣，浩荡同浮沉。一鸿忽失意，矰缴乃见侵。众鸿不忍去，徘徊发哀音。悲风何所恶，积水而又深。欲渡那不得，徒存恤鸿心。扶桑靡由登，六龙信难挽。我何不量力，欲使白日返。短景苦相迫，岁节忽成晚。虫蛰念在春，木落命归本。循环理固然，天道岂云远。
杂诗六首·其一
作者：徐贲
朝代：明
体裁：古风

雄京据咸阳，百二连山河。丹楼与翠馆，宫阙高峨峨。天中王气集，物象正熙和。清晨会轩盖，剑佩鸣相磨。侍中复道上，相国九逵过。侯王各建邸，甍栋如星罗。千金交赵客，双璧聘秦娥。荣贵伦许史，功业崇参何。勉彼蓬草士，壮志无蹉跎。
杂诗六首其三
作者：徐贲
朝代：明
体裁：古风

吉士笃古道，狡人饰虚情。撝谦信寡过，当任戒持盈。叔世俗多变，结交谅匪轻。圣主建广业，尚须多士成。矧兹下愚质，安可捐交盟。奇计固云昧，前筹愧无能。立身三十年，岂不志功名。屡闻走韩魏，亦欲接群英。反侧吾所虑，守已叹孤茕。谁能断金义，相与济危倾。
杂诗六首其二
作者：徐贲
朝代：明
体裁：古风

崔嵬南国山，上有百尺松。挺然为良材，枝叶郁茏葱。附根一何高，雨露濯以蒙。岩峦互参错，危石当其冲。匠者徒觊觎，欲取无繇从。所以千载间，得免斧凿攻。孰云樗散木，天年独能终。
杂诗六首其五
作者：徐贲
朝代：明
体裁：古风

飞鸿渡衡湘，游戏寒江浔。携群复挈侣，浩荡同浮沉。一鸿忽失意，矰缴乃见侵。众鸿不忍去，徘徊发哀音。悲风何所恶，积水而又深。欲渡那不得，徒存恤鸿心。
杂诗六首其六
作者：徐贲
朝代：明
体裁：古风

扶桑靡由登，六龙信难挽。我何不量力，欲使白日返。短景苦相迫，岁节忽成晚。虫蛰念在春，木落命归本。循环理固然，天道岂云远。
杂诗六首其四
作者：徐贲
朝代：明
体裁：古风

木橘何累累，列生湘水湄。年多逾繁茂，土地之所宜。美人渡江去，分种淮山陲。一旦变为枳，遂令木性移。勉旃君子操，无为他人隳。
李逸人同川药隐
作者：徐贲
朝代：明
体裁：五言律诗

小墅离村远，门当水竹开。芷蒲皆药草，云鸟尽诗材。春雨躬耕去，斜阳访病回。花藏溪上路，只许酒船来。
杨孟载画竹
作者：徐贲
朝代：明
体裁：古风

江南看竹不为罕，水郭山村常种满。东里千竿绕佛亭，西邻万本连书馆。密叶分阴小阁深，斜枝度影虚帘短。萧疏夜月翠羽凉，摇曳南风鸟声暖。嗟余好竹处处游，径造岂减王猷诞。湘江淇水无不到，嶰谷柯亭亦尝款。人间音律性所好，收作鸾笙与凤管。或裁文箨制小冠，时寻新笋供清馔。朝行竹下暮仍往，自谓竹缘终不断。朅来并州苦寒地，沙土扑面心烦懑。宁无寒草共山花，惟觉粗疏俗吾眼。胸中尘气久已积，对此汾河讵能浣。君心饱有渭川思，挥洒风烟意閒散。封图远送邀我题，措语苦涩颜何赧。
杨进士载酒亭卷
作者：徐贲
朝代：明
体裁：五言律诗

亭基久芜没，湖上几斜曛。旧梦通鱼鸟，馀情付水云。客过曾问字，诗罢忆书裙。待得重归隐，春风此访君。
松江道中
作者：徐贲
朝代：明
体裁：古风

计程行苦迟，望堠到知渐。桃寒红待拆，蘼暖绿成染。潮中蟹栅鸣，烟际渔扉掩。在路即多愁，毋劳问夷险。
松路山岩图
作者：徐贲
朝代：明
体裁：古风

清溪入花源，流水春溶溶。趣深屡回转，溪上森群峰。参差楼观间，缥缈神仙踪。门陪羽客行，时与樵人逢。疏萝映崖瀑，薄云荫岩松。孤鹤偶徘徊，众树恒芳浓。践兹非徒游，要当尽从容。固乏丹泉术，终期此相从。
柳短短送陈舜道
作者：徐贲
朝代：明
体裁：乐府曲辞

柳短短，春江满。兰渚雪融香，东风酿春暖。山长水更遥，浩荡木兰桡。兰桡向何处，送君行，南昌去，离愁落日烟中树。
梅花清梦辞与贝廷琚博士同赋
作者：徐贲
朝代：明
体裁：乐府曲辞

愁云淡淡摇碧空，琐窗虚掩闲微风。芳魂欲迷疏影乱，满庭细月香溟濛。夜景沉沉春漠漠，翠禽啼春春不觉。水涩铜龙漏转迟，霜华暗妒青绫薄。恼情横玉泣小鸾，画屏残照围素寒。起来重觅旧游处，晓烟十二空栏干。
次蜀山别韩文学同杜校书记李逸人庄
作者：徐贲
朝代：明
体裁：七言绝句

夕阳野渡人归后，山馆南风客到初。可恨同来不同去，烦君为寄故乡书。
次衍师韵
作者：徐贲
朝代：明
体裁：五言绝句

偶因故人留，不遂林下期。遥知看月处，为我立多时。
次韵偶感
作者：徐贲
朝代：明

新浴兰汤重理妆，佩声隐约碧罗裳。寻常不为春风妒，谁信相逢也断肠。意中已解眼中怜，谁道从前不有缘。可惜花时正风雨，相逢只为在楼前。翠袖寒禁梦里秋，玉容不解旧风流。谁知独客深无意，珍重萧娘莫浪愁。
次韵偶感·其一
作者：徐贲
朝代：明
体裁：七言绝句

新浴兰汤重理妆，佩声隐约碧罗裳。寻常不为春风妒，谁信相逢也断肠。
次韵偶感其三
作者：徐贲
朝代：明
体裁：七言绝句

翠袖寒禁梦里秋，玉容不解旧风流。谁知独客深无意，珍重萧娘莫浪愁。
次韵偶感其二
作者：徐贲
朝代：明
体裁：七言绝句

意中已解眼中怜，谁道从前不有缘。可惜花时正风雨，相逢只为在楼前。
次韵别方员外
作者：徐贲
朝代：明
体裁：五言律诗

暂来因复去，不得久相同。身在匆匆里，年过衮衮中。吟斜寒寺日，望断暮天鸿。料我还山日，相思只向东。
次韵别王止仲
作者：徐贲
朝代：明

一度看花一度春，东风又过楚江津。如何绿水桥头酒，不醉阳关曲里人。风风雨雨暗消春，杨柳官桥夜掩津。不是子规啼欲倦，扁舟知有未归人。
次韵别王止仲·其一
作者：徐贲
朝代：明
体裁：七言绝句

一度看花一度春，东风又过楚江津。如何绿水桥头酒，不醉阳关曲里人。
次韵别王止仲其二
作者：徐贲
朝代：明
体裁：七言绝句

风风雨雨暗消春，杨柳官桥夜掩津。不是子规啼欲倦，扁舟知有未归人。
次韵如律侍者
作者：徐贲
朝代：明

蚤悟空门学，迷津得济涯。逢人谈净业，邀伴结长斋。瓶古泉滋瑩，杯香茗味佳。定知趺坐外，别自有吟怀。
次韵如律侍者
作者：徐贲
朝代：明
体裁：五言律诗

蚤悟空门学，迷津得济涯。逢人谈净业，邀伴结长斋。瓶古泉滋莹，杯香茗味佳。定知趺坐外，别自有吟怀。
次韵张文学见招
作者：徐贲
朝代：明
体裁：七言绝句

落叶柴扉昼不开，小笺相寄手亲裁。遥知着屐空山里，萝径孤琴候我来。
次韵杨孟载感故园池阁
作者：徐贲
朝代：明

草阁开清晓，钩帘爽气通。绿蒲藏药裹，文荇縳诗筒。盥手才临涧，梳头得面风。此时应得暇，行绕碧梧桐。草阁开清昼，官閒过客多。枕材便涧石，酒具给池荷。蕉长宜听雨，萍交不见波。此时晴烂熳，歌咏复如何。草阁开清晚，凉生自有期。菊因风始护，竹待雨方移。妓进调成瑟，童收弈罢棋。此时杯酒里，明月是相知。草阁开清夜，垂垂星斗零。水蒲藏白小，露草宿蜻蜓。文梓裁凭几，生绡画卧屏。此时凉似水，看子拾流萤。
次韵杨孟载感故园池阁·其一
作者：徐贲
朝代：明
体裁：五言律诗

草阁开清晓，钩帘爽气通。绿蒲藏药裹，文荇縳诗筒。盥手才临涧，梳头得面风。此时应得暇，行绕碧梧桐。
次韵杨孟载感故园池阁其三
作者：徐贲
朝代：明
体裁：五言律诗

草阁开清晚，凉生自有期。菊因风始护，竹待雨方移。妓进调成瑟，童收弈罢棋。此时杯酒里，明月是相知。
次韵杨孟载感故园池阁其二
作者：徐贲
朝代：明
体裁：五言律诗

草阁开清昼，官閒过客多。枕材便涧石，酒具给池荷。蕉长宜听雨，萍交不见波。此时晴烂熳，歌咏复如何。
次韵杨孟载感故园池阁其四
作者：徐贲
朝代：明
体裁：五言律诗

草阁开清夜，垂垂星斗零。水蒲藏白小，露草宿蜻蜓。文梓裁凭几，生绡画卧屏。此时凉似水，看子拾流萤。
次韵杨孟载梦归
作者：徐贲
朝代：明
体裁：七言绝句

梦归才喜觉还悲，长说归期未有期。莫怪灯前重垂泪，一千里外对眠时。
次韵杨孟载观芍药作
作者：徐贲
朝代：明
体裁：古风

轻阴酿绿寒犹薄，龟甲疏帘映朱阁。美人偏有惜花心，新水银瓶送红药。当阶惟恐流尘污，纤手笼春为花护。一捻芳容饱弄娇，胭脂细结玲珑露。綵贴单屏衬碧绡，微风才动见花摇。香凝腻粉肌全湿，影艳方诸脸半潮。高枝开满低枝捲，翠槛移来随凤辇。浓染如分织女机，巧裁似出宫娥剪。花情最重是何人，应有鸳鸯帐里身。不用传心题绮字，踏歌当为唤真真。
次韵王止仲见寄并柬郡诸友
作者：徐贲
朝代：明
体裁：古风

少年不用悲秋蓬，致身岂但儒冠中。壮心非干要夸世，平生直欲图成功。枉将空言恣幽讨，徒采众说相芟砻。全功独取辽城箭，大言谁信扶桑弓。亦当杀虏白登道，宁复献赋甘泉宫。英雄不作等閒事，神仙自托浮游踪。求名未解吐辨舌，养寿莫必生方瞳。微生自有造化系，皇舆已喜车书通。按图孰能索神骏，抱璞未易逢良工。散材遭焚固无用，蟠根为器须先容。以兹叹息委钝质，匪云隐逸矜高风。安时从此甘蘋藿，傲世讵敢厌韭葱。衰荣来往培草木，得失互有怜鸡虫。庞公到老终食力，栾布贱时曾卖佣。狂歌每增慷慨意，浊酒一洗芥蒂胸。学书未必醉乃圣，赋诗何待工为穷。屡当求益怀故友，独恨作客来新丰。明珠羞与鱼目混，美玉亦藉山石攻。仁山道学丽白日，少陵文采明秋虹。又知席师学清净，可贵衍衲脩真空。药师老成饱兵学，安石俊健夸文雄。王家笔法到幼子，高君奇句欺三红。相思宁问异远近，结交尚赖全始终。将来大器君辈是，嗟此乱世吾难逢。明朝束书过湖去，放船鼓舵松陵东。
次韵看花四首
作者：徐贲
朝代：明

数点飞花覆短莎，风光初暖已胜罗。连朝不向东园去，红渐稀疏绿渐多。一枝香雪倚东阑，开过清明半已残。若到东风无几日，凋零也作盛时看。柳叶齐舒荻笋长，陌头无复踏春阳。强将花瓣都收拾，赢得罗衣几日香。花随风信应时开，珍重东君巧剪裁。今日看花人剩有，绿阴惟我独能来。
次韵看花四首·其一
作者：徐贲
朝代：明
体裁：七言绝句

数点飞花覆短莎，风光初暖已胜罗。连朝不向东园去，红渐稀疏绿渐多。
次韵看花四首其三
作者：徐贲
朝代：明
体裁：七言绝句

柳叶齐舒荻笋长，陌头无复踏春阳。强将花瓣都收拾，赢得罗衣几日香。
次韵看花四首其二
作者：徐贲
朝代：明
体裁：七言绝句

一枝香雪倚东阑，开过清明半已残。若到东风无几日，凋零也作盛时看。
次韵看花四首其四
作者：徐贲
朝代：明
体裁：七言绝句

花随风信应时开，珍重东君巧剪裁。今日看花人剩有，绿阴惟我独能来。
次韵答冯信卿见寄
作者：徐贲
朝代：明
体裁：七言律诗

自愧才疏老涧滨，此身非是避风尘。长贫为读蔬经熟，多病应同药裹亲。僧惠竹枝轻作杖，客分荷叶小裁巾。故人眼底惟君在，深喜书来问我频。
次韵答吴宗禹
作者：徐贲
朝代：明
体裁：古风

佳景属朱明，凉阴被池园。坐看寸晷侧，归禽清响繁。饮兹樽中酒，无烦问柈餐。辱君枉华翰，展觌散纡烦。所欣洽朋旧，徜徉自晨昏。形閒久息役，心澄始宁魂。微飙轩中来，悠然对琴言。
次韵答杨孟载池阁晚坐
作者：徐贲
朝代：明

独坐面萍池，微凉汎碧漪。意缘多病懒，诗是苦吟迟。孤柳风难定，丛篁雨不欹。萧閒此中趣，未信鬓如丝。晚凉池阁静，蔼蔼绿阴交。野燕将新子，墙桑发旧苞。药房因雨闭，茶臼待晴敲。谁念孤吟客，绳床坐岸坳。阁晚飙初歇，池萍水不漪。众禽鸣未定，独鹤宿常迟。无闷杯仍酌，多眠枕屡欹。黄梅时节里，常是雨丝丝。习静消微恙，惊时念故交。花残红剩萼，蕉长绿成苞。茶器晚犹设，歌壶醒不敲。遥知凉思足，行乐到林坳。
次韵答杨孟载池阁晚坐·其一
作者：徐贲
朝代：明
体裁：五言律诗

独坐面萍池，微凉汎碧漪。意缘多病懒，诗是苦吟迟。孤柳风难定，丛篁雨不欹。萧閒此中趣，未信鬓如丝。
次韵答杨孟载池阁晚坐其三
作者：徐贲
朝代：明
体裁：五言律诗

阁晚飙初歇，池萍水不漪。众禽鸣未定，独鹤宿常迟。无闷杯仍酌，多眠枕屡欹。黄梅时节里，常是雨丝丝。
次韵答杨孟载池阁晚坐其二
作者：徐贲
朝代：明
体裁：五言律诗

晚凉池阁静，蔼蔼绿阴交。野燕将新子，墙桑发旧苞。药房因雨闭，茶臼待晴敲。谁念孤吟客，绳床坐岸坳。
次韵答杨孟载池阁晚坐其四
作者：徐贲
朝代：明
体裁：五言律诗

习静消微恙，惊时念故交。花残红剩萼，蕉长绿成苞。茶器晚犹设，歌壶醒不敲。遥知凉思足，行乐到林坳。
次韵答王七隅
作者：徐贲
朝代：明
体裁：七言绝句

处处斜阳木叶飞，秋风偏在路人衣。相逢莫问离家日，燕子初来今又归。
次韵答陈文度
作者：徐贲
朝代：明
体裁：七言律诗

乱馀得返故乡居，正谓光生腐草馀。闵已欲凭谁作赋，绝交宁许我为书。行看残菊知身老，坐对寒鸦愧鬓疏。准拟求田成隐计，天于此意可教如。
次韵金子肃卜居
作者：徐贲
朝代：明
体裁：七言律诗

君家茅屋去村西，地接河渠水上畦。黄菊遍生风掩户，绿萱新长雪消泥。酒香门客船中送，诗好邻僧院里题。谁道乱离无乐土，此乡还自有安栖。
次韵颐浩知客
作者：徐贲
朝代：明
体裁：五言律诗

禅关临九市，喧寂此中分。宝石栖岚影，珠林带夕曛。花间时礼塔，鹤上每招云。空界多诗景，幽吟尽属君。
次韵高士敏
作者：徐贲
朝代：明
体裁：古风

鲁连天下士，倜傥好壮游。价直千里驹，自非驽骀俦。豫让称国士，杀身本无求。人生岂不惜，义在恩与雠。吾也慕前贤，所愧失进修。黄金散还至，白日去莫留。持心谅难许，知己不易投。讵无三寸舌，空有一弊裘。耻随乡里儿，纷纷兢伊优。去从李轻车，托身欲终谋。高名动群雄，壮气横九秋。宝刀昼夜鸣，逢人敢轻抽。日高出蒲垒，日入还莎丘。边风万里来，霜寒草飕飕。归悬白鹊旗，斩得名王头。洗兵崤关雪，饮马黄河流。天子不得见，蹉跎反成忧。日同博徒醉，聊解平生愁。一掷百万钱，一饮连千筹。丈夫志不遂，有若疾未瘳。时往如覆水，在地谁能收。何当谢尘鞅，终焉事巢由。
次韵高季迪喜予北归相访江渚之作
作者：徐贲
朝代：明
体裁：七言律诗

客里频思大树村，归来还喜旧情存。十年梦寐凭诗寄，千里风霜藉酒论。江上衣裳冬倍冷，竹间窗户昼犹昏。从今会别非遐远，不学梅花易断魂。
次韵高季迪期游云岩雨阻之作
作者：徐贲
朝代：明
体裁：五言律诗

身势两无妨，閒情独未忘。相期移酒艇，同宿过僧房。节物宁长好，园花已罢芳。乱山烟雨外，欲望失苍苍。
次韵高翰林启喜予见过之作
作者：徐贲
朝代：明
体裁：七言律诗

相逢已似恨来迟，况是秋风欲尽时。念我身便林下服，喜君家富箧中诗。清江杳杳曾行路，黄柳萧萧旧折枝。无限樽前云共鸟，应知此处感离思。
次高二季迪留别韵
作者：徐贲
朝代：明
体裁：七言律诗

柴门村径带溪桥，来往因君岂惮遥。浅水不波仍漾漾，疏林无雨自潇潇。樯留夕照人将别，江作新寒酒易消。明日秋风重怅望，还将离思托归潮。
步至西余山有咏
作者：徐贲
朝代：明

玩游寡閒侣，独步思弥清。迤？适兹山，于时莅新晴。云容启朝丽，林采焕春荣。煖崖芳卉集，阳坂纤芽萌。鸟逝何杳眇，泉注每纵横。意会乃成坐，兴尽还复行。此身在贫贱，庶少俗务萦。缅怀嬴台子，仰羡安期生。非徒遁猥迹，永缔烟霞盟。
步至西余山有咏
作者：徐贲
朝代：明
体裁：古风

玩游寡閒侣，独步思弥清。迤�适兹山，于时莅新晴。云容启朝丽，林采焕春荣。煖崖芳卉集，阳坂纤芽萌。鸟逝何杳眇，泉注每纵横。意会乃成坐，兴尽还复行。此身在贫贱，庶少俗务萦。缅怀嬴台子，仰羡安期生。非徒遁猥迹，永缔烟霞盟。
残灯
作者：徐贲
朝代：明
体裁：古风

闲房澹馀秋，低灯耿寒夕。孤明惨渐微，斜照愁俞寂。谁念残光里，相看有羁客。
水仙梅花
作者：徐贲
朝代：明
体裁：七言绝句

每忆松林月下人，却随游女汉江滨。陈王若作罗浮梦，不独当时赋洛神。
江上偶见
作者：徐贲
朝代：明
体裁：七言绝句

潮满江沙起鹭鸶，雪花淡淡乍寒时。红衣女子摇船去，唱得新声似竹枝。
江西途中寄吴城北郭王李诸友
作者：徐贲
朝代：明
体裁：七言律诗

雨晴沙渚片帆开，葭菼飞花雁叫哀。千里有情思北郭，半年无梦落南台。山遮故国层层出，云押长江片片来。可是宦途吟思恶，强凭尺牍浼清才。
江边秋柳
作者：徐贲
朝代：明
体裁：七言绝句

画船忆得渡江滨，柳色风光烂熳春。今日霜条看渐短，也知不是为行人。
池上晚立
作者：徐贲
朝代：明

芳草湛微涟，高柳驻余景。
喧喧林鸟繁，蔼蔼墟烟迥。
幽情卒难惬，因兹立俄顷。
池上晚立
作者：徐贲
朝代：明
体裁：古风

芳草湛微涟，高柳驻馀景。喧喧林鸟繁，蔼蔼墟烟迥。幽情卒难惬，因兹立俄顷。
沅湘道中
作者：徐贲
朝代：明
体裁：七言绝句

落日荒烟野水滨，鹧鸪啼处有行人。东风记取沅湘道，兰叶兰花一路春。
沈校书宅燕集
作者：徐贲
朝代：明
体裁：古风

初夏未知暑，凉风觉微清。殒池俄骇箨，啭枝屡闻莺。新蒲绿渐匝，馀花韵犹呈。有此玉樽酒，可使景伤情。
泊杨子桥
作者：徐贲
朝代：明
体裁：七言绝句

秋风杨子桥头路，秋水官船泊未开。此处定知乡里近，江南山色望中来。
泛南湖有咏
作者：徐贲
朝代：明
体裁：七言绝句

沙树汀蒲绿雨新，湖波摇荡白鸥春。不须更觅桃源去，已是人间避世人。
泛碧浪湖
作者：徐贲
朝代：明
体裁：五言律诗

邀客泛流槎，开樽对睹沙。苧袍沾杏雨，兰棹拨蘋花。积水添湖满，遥山抱郭斜。閒情遂幽赏，聊用答年华。
洛阳陌
作者：徐贲
朝代：明
体裁：乐府曲辞

君家天津南，我家孟津北。都因看花来，相逢不相识。
浩师房别李伯章
作者：徐贲
朝代：明
体裁：七言律诗

君今初到我将还，离合都从一夕间。草草欢情灯下酒，悠悠去梦月中山。秋堂钟静催禅定，寒榻香来伴客閒。莫怪相逢论行乐，壮年无几鬓成斑。
海雪词与唐处敬题
作者：徐贲
朝代：明
体裁：乐府曲辞

搏桑亭亭尘帖帖，三山曲连屏样叠。冯夷窃得鲛人绡，巧裁六花不用刀。琼芳搅空夜迷影，神挟刚风去俄顷。马御骨战泣贝宫，咸池冻合乌愁冷。回首烟生九点青，冰车飞轮天上行。下看荒月斜照城，鼓角未醒鸡无声。
渔父篇赠瞿敬夫
作者：徐贲
朝代：明

君本烟波一钓徒，载得全家入五湖。
耽诗每笑唐高士，致产能轻越大夫。
往来不向州城住，朝泊西岩夜东渚。
笔床茶灶何用将，篷底惟留钓渔具。
第四桥头春水多，朝朝暮暮自经过。
绿蓑常带桃花雨，白桨频翻荇叶波。
春风秋月年年好，铜斗歌中鬓华老。
闲愁总在醉中消，乐事从教行处少。
但取鱼来不论迟，黄梁绿竹手亲炊。
饱时把钓醒时唱，世事于君定不知。
渔父篇赠瞿敬夫
作者：徐贲
朝代：明
体裁：乐府曲辞

君本烟波一钓徒，载得全家入五湖。耽诗每笑唐高士，致产能轻越大夫。往来不向州城住，朝泊西岩夜东渚。笔床茶灶何用将，篷底惟留钓鱼具。第四桥头春水多，朝朝暮暮自经过。绿蓑常带桃花雨，白桨频翻荇叶波。春风秋月年年好，铜斗歌中鬓华老。閒愁总在醉中消，乐事从教行处少。但取鱼来不论迟，黄粱绿竹手亲炊。饱时把钓醒时唱，世事于君定不知。
渡彭蠡至星子湾
作者：徐贲
朝代：明
体裁：七言绝句

水天空阔片帆征，风稳波平也自惊。镇日取程才近岸，庐山五老又来迎。
游仙词
作者：徐贲
朝代：明
体裁：乐府曲辞

浮游虚空界，潇洒飞云台。灵光照八景，真气凌三台。日出东皇降，月生西母来。绛玉装书笈，文螺制酒杯。长歌忽俛首，溟渤扬黄埃。
游南山燕集
作者：徐贲
朝代：明
体裁：古风

居隘局遐心，骋望得崇险。岩峦丽参差，烟云纷掩冉。薰林识兰气，缛岸炫桃燄。鸟歌欲求和，春波不加染。延赏合良俦，摛辞愧余忝。
游张林山
作者：徐贲
朝代：明
体裁：七言律诗

偶为寻花到竹西，两山云气接高低。午烟僧舍林塘窅，春野人家草树齐。水鹤晴时行麦垄，园蜂暖处识兰畦。自怜远地归来后，才是登临便感悽。
游浮玉山
作者：徐贲
朝代：明
体裁：五言律诗

浮玉山前路，楼船泊渚沙。蘋香风际草，杏色雨前花。閒鸟兼湖净，游丝趁岸斜。不因来此处，那得赏春华。
游灵鹫寺
作者：徐贲
朝代：明
体裁：五言律诗

香林竹树疏，灵鹫古僧居。净几陈斋器，名函贮梵书。澄观诸相外，幽咏六时馀。每到成清坐，尘根亦自除。
游西余山寺分韵得绿字
作者：徐贲
朝代：明
体裁：古风

宝林被溪阴，真境开山曲。僧居慧日深，佛处慈云馥。座莲呈古青，阑桂敷新绿。水定育灵鱼，花奇致驯鹿。胜因托同游，清景行相续。一从离喧嚣，终怀老岩谷。
游金粟寺
作者：徐贲
朝代：明
体裁：五言律诗

暂息人间事，寻幽到上方。白云分石磴，落日照山房。松暝钟声远，林回蔓草长。老僧能爱我，具衲漫焚香。
湘妃曲
作者：徐贲
朝代：明
体裁：乐府曲辞

蛮娘唱怨鲛房黑，冰瑟嘈嘈机罢织。寒浓翠薄妒蝉衫，烟梧风竹斓斑色。凤声天远有谁闻，双蛾黛影愁不分。楚山九点秋未老，泪花染尽潇湘云。
滁州西涧
作者：徐贲
朝代：明
体裁：七言绝句

渡连西涧草还生，六月黄鹂几个鸣。为忆风流韦刺史，也曾来此涧边行。
濯清轩
作者：徐贲
朝代：明
体裁：五言律诗

春草绿芳洲，清江绕舍流。芹香低渚燕，波影媚沙鸥。风带初闻笛，花藏罢钓舟。沧浪千古意，何处问巢由。
烟柳
作者：徐贲
朝代：明
体裁：七言绝句

烟中柳色重还轻，髣髴时闻百转莺。看处不须重怅恨，若教含雨更伤情。
燕余左司宅
作者：徐贲
朝代：明
体裁：古风

初晴丽前楹，轻寒冱幽院。酒气菊边闻，炉霏竹间见。礼秩俱澹忘，情交自深眷。嘉会在永期，閒欢足清宴。
燕余左司宅
作者：徐贲
朝代：明

初晴丽前楹，轻寒沍幽院。
酒气菊边闻，垆霏竹间见。
礼秩俱澹忘，情交自深眷。
嘉会在永期，闲欢足清宴。
爱日吟为孙希范赋
作者：徐贲
朝代：明
体裁：乐府曲辞

读书从教寸晷移，照镜不怕朱颜衰。阿翁垂白年有限，只恐乌飞去难返。人生在世谁无亲，乱来各自逃一身。十家父子九离散，似君团圞能几人。白日可买金可得，使翁寿长应不惜。
独坐怀乡中友人
作者：徐贲
朝代：明
体裁：五言律诗

独坐荒山暮，相亲是酒杯。人从乡里别，秋在客中来。倦鸟须臾去，幽花次第开。离心自多感，不为岁时催。
狮子林池上观鱼
作者：徐贲
朝代：明
体裁：古风

微微林景凉，悄悄池鱼出。欲去戏仍恋，乍深惊遂逸。行寻曲岛幽，聚傍新荷密。不有濠梁兴，谁能坐终日。
狮子林竹下偶咏
作者：徐贲
朝代：明
体裁：古风

客来竹林下，时闻涧中琴。经房在幽竹，庭户皆春阴。孤吟遂忘返，烟景生愈深。
狮子林竹下偶咏
作者：徐贲
朝代：明

客来竹林下，时闻涧中琴。
经房在幽竹，庭户皆春阴。
孤吟遂忘返，烟景生逾深。
猛虎行
作者：徐贲
朝代：明
体裁：乐府曲辞

尔虎从何来，据住三叉口。昨日啖东家猪，今日噬西家狗。山中百兽不敢鸣，白杨黄竹阴风生。邻家少年凭意气，弯弓挂箭寻山行。夜深月黑候虎出，明朝荒草馀白骨。
琼姬墓
作者：徐贲
朝代：明
体裁：七言律诗

馆娃宫里已堪愁，况是泉台閟小丘。月冷宝奁无复晓，地空玉雁不知秋。萝间旧屋僧来往，竹下新亭客过游。不有佳名留郡志，谁能识此为停舟。
瓶中插黄白红菊花
作者：徐贲
朝代：明
体裁：七言绝句

浅白深红间淡黄，重阳已过尚联芳。莫因颜色分花品，同是秋风一样香。
田家行
作者：徐贲
朝代：明

溪南种田溪北住，屋东栽桑屋西树。阿翁八十不出户，长男踏车妇织布。大女送饭小络纱，幼男放牛未还家。年年纳得官家足，箧有馀布甑有粟。田家古来多苦辛，饱煖各自全一身。我愿子孙亲？亩，终身不识离乡苦。
田家行
作者：徐贲
朝代：明
体裁：乐府曲辞

溪南种田溪北住，屋东栽桑屋西树。阿翁八十不出户，长男踏车妇织布。大女送饭小络纱，幼男放牛未还家。年年纳得官家足，箧有馀布甑有粟。田家古来多苦辛，饱煖各自全一身。我愿子孙亲�亩，终身不识离乡苦。
画马
作者：徐贲
朝代：明

拳毛零落暗尘埃，何似春风立仗回。当日外番初进奉，不知传敕赐谁来。亲曾调马动天颜，看遍东风十二闲。今日写真图画里，一双龙骏在人间。立仗归来出御堤，圉官为解锦障泥。春流芳草无人渡，得向东风自在嘶。
画马·其一
作者：徐贲
朝代：明
体裁：七言绝句

拳毛零落暗尘埃，何似春风立仗回。当日外番初进奉，不知传敕赐谁来。
画马·其三
作者：徐贲
朝代：明
体裁：七言绝句

立仗归来出御堤，圉官为解锦障泥。春流芳草无人渡，得向东风自在嘶。
画马其二
作者：徐贲
朝代：明
体裁：七言绝句

亲曾调马动天颜，看遍东风十二闲。今日写真图画里，一双龙骏在人间。
病中寄北郭诸友
作者：徐贲
朝代：明
体裁：七言律诗

病中长日惟思睡，家僻因怜寝舍幽。山暗园林多夏蝶，树荒城郭少晴鸠。药囊卧具聊重整，酒债诗缘得暂休。却忆故人居咫尺，可能相过慰深愁。
病中寄高季迪
作者：徐贲
朝代：明
体裁：七言律诗

一榻高眠薜荔间，闭门瘦减镜中颜。乱来难免心多虑，病久番令梦得閒。疏雨林花春落竞，斜风巢燕晚飞还。药炉应候呼儿煮，此外升沉总不关。
病中示游生兄弟
作者：徐贲
朝代：明
体裁：古风

炎暑负微恙，开轩来远风。空山何所有，草木菀以丰。终朝起复卧，俯仰将焉从。固乏宾友集，诸生赖相同。时令诵古诗，听之意无穷。纵无饭疏食，乐亦在其中。
病后行乐至池上
作者：徐贲
朝代：明
体裁：七言绝句

连朝卧病少閒情，乍到池边任意行。未信空山人寂寞，绿阴何处不闻莺。
登东林塔
作者：徐贲
朝代：明
体裁：五言律诗

孤峰元绝汉，层塔更凌空。轮相超三界，铃音韵八风。烟萝登已尽，云水望何穷。自喜身强健，来居杳霭中。
登东皋亭答季迪
作者：徐贲
朝代：明
体裁：七言绝句

夕阳亭上共题诗，却忆西行独咏时。不但寒云与寒水，楚天无物不成思。
登广州城楼
作者：徐贲
朝代：明
体裁：七言律诗

五岭南来瘴海深，秋风榕叶尚阴阴。安期一去家遗舄，陆贾重来橐有金。门限虎头潮上下，城开雁翅客登临。清时不用频兴感，万里惟存向阙心。
登戴山
作者：徐贲
朝代：明
体裁：古风

平田渺空旷，孤岗忽高峙。新松荫其巅，白石缭其趾。初登若崭绝，稍上乃如砥。严风荡高寒，微月中霄起。亭亭日晷侧，肃肃征鸿驶。南招天目云，北览具区水。比来局羁绊，游遨喜兹始。同心良可重，欢言得佳士。非惟外累遗，沉忧亦成委。薄暮聊旋归，馀兴会留此。
登昆山次易九成诸友韵
作者：徐贲
朝代：明
体裁：七言律诗

故旧相违西复东，登临偶得此时同。钟声响落松阴外，帆影来从海气中。山鬼洞寒销劫火，石僧龛古闭香风。可怜节届重阳近，斜日秋明万叶红。
登白莲寺阁和彦正季迪见怀
作者：徐贲
朝代：明
体裁：七言绝句

远烦二子念离深，江阁斜阳每对吟。岂料诗中千里客，也能来此共登临。
白塔怀古
作者：徐贲
朝代：明
体裁：七言律诗

荒山欲逐凤飞鶱，谁搆浮图压寝园。土厚尚封南渡骨，月明不照北归魂。海门有路双龙去，沙碛无潮万马屯。莫向风尘重怅望，梵王宫殿易黄昏。
白蘋花送王汝器
作者：徐贲
朝代：明
体裁：乐府曲辞

白蘋花，绿蘼草。南风吹碧波，五月湘江道。行人劝酒离绪多，棹女棹郎歌棹歌。黄鹂啼时风景好，大堤日落奈君何。君今去，不可留，山叠叠，水悠悠。
皆山楼
作者：徐贲
朝代：明
体裁：古风

昔闻仙人好楼居，君来偶作楼居主。轩窗虚明不受尘，独有青山作环堵。五湖风景供朝夕，万壑烟云自晴雨。残冈断陇走百折，凭高一望无遗睹。嗟余零落当壮年，每到登临即怀土。眼中何处是神州，落日秋风暗榛莽。
眠云轩
作者：徐贲
朝代：明
体裁：古风

飘飘度丹槛，冉冉栖瑶席。拂衣叠轻素，映帷变微碧。氤氲昼多阴，浩荡春无迹。偃体恒自便，寓情谅还适。
短歌行赠杜君寅
作者：徐贲
朝代：明
体裁：乐府曲辞

白日虽苦短，万里落复生。人生自有限，难极欢爱情。愚者谋在食，知者志在名。愚知各有求，谁能免经营。秋花容易老，秋叶难再荣。对酒心已醉，酌酒泪先倾。我非不能遣，柰此愁相萦。君亦失意人，请吟短歌行。歌短意自长，展转歌莫停。
石屏
作者：徐贲
朝代：明
体裁：七言绝句

白鹤山中采石归，绮云翠雨满春衣。补天千古无遗法，我欲因君问女希。
石帆山图
作者：徐贲
朝代：明
体裁：古风

石壁如飞帆，天风吹不去。千古障层空，隐隐拂天柱。远映江上舟，高出林中树。相望值春暮，怀归谩延伫。
神弦别曲
作者：徐贲
朝代：明
体裁：乐府曲辞

桂叶吹香楚花雨，十二离鸾梦中语。绿蛾绀发团作云，高軿夜降巫山女。金炉蕙气烈火浓，画帘罗幕春重重。翠樽进酒乐未终，众巫笑起鼓鼕鼕。烛光倒射椒花红。
神弦曲
作者：徐贲
朝代：明
体裁：乐府曲辞

灵风飐旗日光黑，灯影半明斜照壁。湘筠飒飒泣惨悽，翠裙香带兰叶齐。跳梁绛鼠舞碧鸡，神鸦飞出寒烟啼。纸钱啸火高悬树，千轮万骑登天去。
秀野轩
作者：徐贲
朝代：明
体裁：五言律诗

何处问幽寻，轩居湖上林。竹阴看坐钓，苔迹想行吟。嶂日斜明牖，渚风凉到琴。相过有邻叟，应只话閒心。
秋晚次高推官韵
作者：徐贲
朝代：明
体裁：五言律诗

溪楼成晚眺，沙浦粲孤霞。值节长为客，逢人即话家。荒山惟去鸟，落木见栖鸦。莫谩嗟零落，吾生岂系瓜。
秋江送别图为顾员外赋
作者：徐贲
朝代：明
体裁：古风

大江落日秋浩浩，沙柳全消荇花老。雁声先送客情飞，酒力仍将别情扫。一程一水一烟波，前程方长后程杳。
种菊
作者：徐贲
朝代：明
体裁：古风

萧条斋舍前，隙地颇高爽。兹焉倦耘锄，而乃成废壤。迩来学种菊，始为驱草莽。掩冉篱落间，枝叶纷以长。虽烦灌溉勤，亦藉雨露养。秋香固所说，晚节亦可仰。匪曰表隐名，聊以备幽赏。
秦淮客舍除夕呈大兄
作者：徐贲
朝代：明
体裁：五言律诗

兄弟喜连床，灯前话故乡。年随窗雪尽，夜入酒杯长。暂得欢情合，都将客况忘。何如共归去，烂醉北城傍。
空木
作者：徐贲
朝代：明
体裁：七言绝句

老树依依涧水隈，荒岩春少只苍苔。不知过往山中客，谁为伤心吊赋来。
立秋夜同社书记李逸人寓宿分韵得霜字
作者：徐贲
朝代：明
体裁：五言律诗

今夕秋风至，相逢酒一觞。身虽俱在客，情得是同乡。密竹先惊雨，轻梧不待霜。那知千里外，复此话连床。
端午日折榴花与允升幼女鸾鸾
作者：徐贲
朝代：明
体裁：七言绝句

猩血丛丛簇绛裙，一枝雨里手亲分。自知老眼无烦照，乞与鸾鸾插鬓云。
答余左司
作者：徐贲
朝代：明
体裁：五言律诗

南城怅违别，北里念周旋。赌墅春同弈，听江雨对眠。诗情空日日，花事自年年。何处思君切，牙营鼓角边。
答张来仪嘉予见过之作
作者：徐贲
朝代：明
体裁：古风

会合自昔有，兹遇谅非常。孰知谪馀者，而复登君堂。承颜惬素仰，聆论慰离伤。矧乃二月中，物景届春阳。历历嘉禽哢，靡靡众树芳。清芬已云好，重有酒盈觞。询候举旧札，摅情藉新章。荣贵岂衷慕，所蕲乐时康。
答张来仪见慰丧子顺哥
作者：徐贲
朝代：明
体裁：七言绝句

每忆当年梦臼炊，如今又赋杏伤诗。众中独有君相念，知得君曾有此悲。
答故人杨宪副孟载
作者：徐贲
朝代：明
体裁：七言律诗

忆在并州喜合并，别来两见岁华更。自知诗里閒情少，顿觉尊前老态生。桑枣谁家非乐土，云沙何处是边城。怀君几度频登览，寒日千山雪正晴。
答杨署令送菜
作者：徐贲
朝代：明
体裁：七言绝句

隙地知君手自栽，绀芽红甲雨中开。閒居我亦清斋久，肯折新葵为送来。
答胡勉秀才
作者：徐贲
朝代：明
体裁：五言律诗

采兰不可度，怅望暮江皋。湖势归还疾，鸢声飞尚高。曲怜琴上怨，人忆酒中豪。莫谓天边远，题诗岂惮劳。
答高季迪期游云岩
作者：徐贲
朝代：明
体裁：七言律诗

山中风景绿阴时，但得閒行莫恨迟。啼鸟犹能知劝酒，馀花应是待题诗。且将尽日酬登览，况值频年在乱离。晴雨明朝那可定，故人何用预相期。
答高季迪酒醒闻雨
作者：徐贲
朝代：明

高城月黑罢鸣笳，寝舍风多烛易斜。醉里归来忘夜半，雨中惊不似山家。江郭多阴暑到迟，夜凉孤枕怯疏帷。听风听雨寻常惯，不似今朝醉醒时。
答高季迪酒醒闻雨·其一
作者：徐贲
朝代：明
体裁：七言绝句

高城月黑罢鸣笳，寝舍风多烛易斜。醉里归来忘夜半，雨中惊不似山家。
答高季迪酒醒闻雨·其二
作者：徐贲
朝代：明
体裁：七言绝句

江郭多阴暑到迟，夜凉孤枕怯疏帷。听风听雨寻常惯，不似今朝醉醒时。
箭泾
作者：徐贲
朝代：明
体裁：古风

清溪无萦回，西望渺何极。岸直形如剡，波迅势如射。飞鸥讶流羽，乱雨疑鸣镝。天狼不敢渡，泽兕应当匿。我志弧矢间，一览如中的。
篬筤轩
作者：徐贲
朝代：明
体裁：古风

小轩閟幽寂，回阑碧筠护。寒色晴袅池，垂稍晓萦露。阴凝讶烟积，籁起知飙度。瑟瑟含夕清，萧萧淡秋素。不有虚心人，何由同岁暮。
紫菊
作者：徐贲
朝代：明
体裁：七言绝句

一枝开向小篱东，浅白深红尽敛容。只有魏家颜色似，春风秋露不相从。
约李伯章宿浩师房不赴明日因寄
作者：徐贲
朝代：明
体裁：五言律诗

旧有通家好，都来老大时。喜当萧寺见，恨阻夜窗期。城陡星河逼，陂乾草树衰。无因慰怀抱，聊尔为题诗。
经废永定寺寄谢元功
作者：徐贲
朝代：明
体裁：五言律诗

路转废垣边，依依市井连。院荒晴见蝶，僧出午无烟。古佛存唐像，残碑记宋年。自悲人境异，此地更萧然。
绿水园燕集
作者：徐贲
朝代：明
体裁：五言律诗

客集金闺彦，筵张绿水园。池阴夏荷满，日正午葵繁。和曲均欢喜，摛词涉道言。欲还惜馀兴，更为坐前轩。
翠竹黄花二仕女图
作者：徐贲
朝代：明

萝屋绵烟敛微夕，锦瑟罢弹机罢织。寒浓翠薄妒蝉衫，竹色摇风竞疏碧。凤声天远谁能闻，绿蛾黛影愁不分。楚山九点昨宵梦，泪花染尽潇湘云。翠衫轻薄裁新蝉，琅玕献碧争秋妍。愁萦翠黛向谁是，望中九点芙蓉烟。泪簇霜痕紫云浅，晓色初凝寒意软。卖珠小婢未还家，倚风独看黄菊花。
翠竹黄花二仕女图·其一
作者：徐贲
朝代：明
体裁：古风

萝屋绵烟敛微夕，锦瑟罢弹机罢织。寒浓翠薄妒蝉衫，竹色摇风竞疏碧。凤声天远谁能闻，绿蛾黛影愁不分。楚山九点昨宵梦，泪花染尽潇湘云。
翠竹黄花二仕女图·其二
作者：徐贲
朝代：明
体裁：古风

翠衫轻薄裁新蝉，琅玕献碧争秋妍。愁萦翠黛向谁是，望中九点芙蓉烟。泪簇霜痕紫云浅，晓色初凝寒意软。卖珠小婢未还家，倚风独看黄菊花。
自南坞还蜀山途中有作
作者：徐贲
朝代：明
体裁：七言绝句

行尽千山更有山，此身几日在山间。桃花野水溶溶去，鸥鸟汀云冉冉还。
舟中闻歌呈张文学
作者：徐贲
朝代：明
体裁：七言绝句

水郭春寒雨渺茫，歌声何短意何长。邻舟多少南行客，若个听来不断肠。
舟中闻笛与张文学同赋
作者：徐贲
朝代：明
体裁：七言绝句

何处渔汀晚棹回，笛声似为水云哀。相逢莫怪频垂泪，曾向梁园听曲来。
舟行昆山怀陈惟寅山人
作者：徐贲
朝代：明

粼粼渡斜渚，宛宛漾晴川。
日入风逾驶，举棹屡洄沿。
荇花拆还敛，漪文断更联。
畔人归负耒，渔郎行扣舷。
烟峦各掞态，霞嶂独逞妍。
睇近固流迅，瞩远乃迟延。
羁怀欣暂息，离思怆仍缘。
安得偕吟侣，睹尔瑶华篇。
舟行昆山怀陈惟寅山人
作者：徐贲
朝代：明
体裁：古风

粼粼渡斜渚，宛宛漾晴川。日入风逾驶，举棹屡洄沿。荇花拆还敛，漪文断更联。畔人归负耒，渔郎行扣舷。烟峦各閟态，霞嶂独逞妍。睇近固流迅，瞩远乃迟延。羁怀欣暂息，离思怆仍缘。安得偕吟侣，睹尔瑶华篇。
芟草
作者：徐贲
朝代：明
体裁：古风

草生何离离，没我园中路。每行又复止，念我荷锄去。对此空叹息，无由展幽步。芟夷匪力殚，沾裳畏晨露。沾裳既不可，此意向谁语。弃置独归来，且当息吾虑。
茅堂
作者：徐贲
朝代：明
体裁：五言律诗

茅堂近曲冈，门巷草莱长。病力晨春怯，诗情午睡妨。相过皆故友，忘却在他乡。炎夏愁卑湿，时时理药囊。
荅宋仲温见过不遇之作
作者：徐贲
朝代：明
体裁：五言律诗

樵踪空枉问，值此掩重扉。馀雪寒犹在，初阳晓尚微。邻遥鸡独唱，厨静雀群飞。愧乏应门者，留君待我归。
荅山西杨孟载宪副
作者：徐贲
朝代：明
体裁：五言律诗

小雨晚晴天，新凉欲早眠。缘悭杯酒里，愁入鬓丝边。北地先闻雁，西林已罢蝉。悬知相忆处，千里共婵娟。
药圃
作者：徐贲
朝代：明
体裁：五言律诗

高树草堂阴，林蹊绕涧浔。三棱收夏草，五叶认春参。畦上风香杂，泉头土脉深。应知扣门者，多是病家寻。
莲花泾庄
作者：徐贲
朝代：明

洲渚绿萦回，菱荷面面开。
路从花外过，山向柳间来。
鸣鹭惊回舫，游鱼仰酬杯。
同为城郭里，此地绝尘埃。
莲花泾庄
作者：徐贲
朝代：明
体裁：五言律诗

洲渚绿萦回，菱荷面面开。路从花外过，山向柳间来。鸣鹭惊回舫，游鱼仰酹杯。同为城郭里，此地绝尘埃。
菊竹梅竹
作者：徐贲
朝代：明

绿竹黄花共一丛，楚江日照自西风。屈原放逐娥皇杳，千古离愁此日同。梅花澹澹自开残，水国春迟雪未乾。不有竹枝相倚并，如何禁得许多寒。
菊竹梅竹·其一
作者：徐贲
朝代：明
体裁：七言绝句

绿竹黄花共一丛，楚江日照自西风。屈原放逐娥皇杳，千古离愁此日同。
菊竹梅竹·其二
作者：徐贲
朝代：明
体裁：七言绝句

梅花澹澹自开残，水国春迟雪未乾。不有竹枝相倚并，如何禁得许多寒。
菜薖为永嘉余唐卿右司赋
作者：徐贲
朝代：明
体裁：诗

远辞华盖居，来卜山阴宅。
乍到俗未谙，久住地旋辟。
屋庐尚朴纯，楹桷谢雕饰。
高营踞山跗，深甃逗泉脉。
檐将狼尾苫，门用鼠筦织。
缺垣唯补萝，圮砌总蒙虉。
编篱限迩邻，树蘖表殊埸。
本来是野性，岂是耽地僻。
学圃欲拟樊，为功敢侔稷。
宁惜劳外形，自甘食馀力。
耕锄限儿课，灌溉当仆役。
破块何畇畇，陈器亦畟畟。
驾许俗士回，屐向邻翁借。
筐筥织湘材，锹锸铸棠液。
卓钁鹰觜利，负蓑猬毛磔。
俯仰疲桔槔，沾洒渍袯襫。
循畦行策镵，偃林卧欹石。
镰披欲芟丘，刈削竟驱砾。
值埠即为坡，遇凹就成洫。
堤崩防密葭，窦隙拒乱棘。
地同农亩计，区学井田画。
长畛纵复横，曲渠广还窄。
接流引馀清，疏沼汇深碧。
架桁秋实垂，篱落夏蔓幂。
雨露加膏腴，粪土发硗瘠。
识种题裹藏，辨类分行植。
莳法常按谱，候时即看历。
蕨芽拳握紫，姜{艹挚}拇骈赤。
两合怜蘮蒘，丛生爱铫芅。
初{艹矜}迸蛰雷，新薹长春{艹涑}。
雀弁萒叶峨，马帚荓茎直。
蔩繁微瓞绵，瓠老枯瓣拆。
芍苗卷龙须，药干拥牛膝。
黄独雪晴收，紫藄露晞摘。
阴阶茂菧苨，下田丰菲蒠。
卷轮木耳垂，攒刺菱角射。
秋茄采更稀，夜韭剪仍殖。
芝芳凝海琼，茭郁点池墨。
枸杞香可醪，竹{⺮姑}熟堪腊。
石皮被柔藫，土酥脍肥菂。
细莼入馔鲈，鲜蒌杂羹鲫。
荼苦蘖与俦，菘脆冰为敌。
菌栌西蜀致，苜蓿大宛得。
长萦荇带流，乱簇蔯丝绎。
芹效野人献，瓜为天子副。
决明才一方，莴苣连数席。
璚縻慰渴心，玉延起羸疾。
蕈毒笑非喜，芥心泣讵戚。
盘根芽埋壤，脱颖笋穿壁。
撷香怜鸡苏，折甘嗜燕麦。
粟腐切方圭，乳饼斫圆璧。
孕子棕受刳，赘聃石被馘。
兔目淘夏槐，鹿角芼腊炙。
菁托诸葛呼，巢以元修斥。
苋褒蔡守清，薇怨周节逆。
邪蒿义所攘，秽荽理堪哑。
薄利嘉拔葵，省谤恶遗薏。
穷餐齑酸黄，俭啖薤留白。
闲情付田园，生意仰膏泽。
荚齐翠疑剪，甲拆绿讶擘。
掩冉烟际姿，葱茜雨馀色。
始掇惜滓染，载涤畏虫螫。
新荐或在笾，薄湘亦须鬲。
求久渐投醝，致爽遽沃醷。
不烦僚友送，敬向先圣释。
对屠夸大嚼，燕客欣小摘。
盘羞不过三，瓮菹当饫百。
未能著蔬经，安敢逾食籍。
旨蓄足山厨，素供过香积。
用兹卒岁年，庶得勤朝夕。
宾魏徐见厌，厄陈颜自怿。
洁畚士耻污，造桥盗怀恤。
抱瓮忿设机，授书诮求益。
纵马因致忧，合蛭遂亡谪。
万钱柳复乞，片金华还掷。
仕知吕侄妄，居味郑人识。
枕肱仲尼乐，伤指范宣阨。
鼎臑固云嘉，食箪亦足适。
敷淡分所安，堪味欲易极。
毋因口体累，遂使愆民德。
菜薖为永嘉余唐卿右司赋
作者：徐贲
朝代：明
体裁：古风

远辞华盖居，来卜山阴宅。乍到俗未谙，久住地旋辟。屋庐尚朴纯，楹桷谢雕饰。高营踞山跗，深甃逗泉脉。檐将狼尾苫，门用鼠筦织。缺垣唯补萝，圮砌总蒙虉。编篱限迩邻，树蘖表殊埸。本来是野性，岂是耽地僻。学圃欲拟樊，为功敢侔稷。宁惜劳外形，自甘食馀力。耕锄限儿课，灌溉当仆役。破块何畇畇，陈器亦畟畟。驾许俗士回，屐向邻翁借。筐筥织湘材，锹锸铸棠液。卓钁鹰觜利，负蓑猬毛磔。俯仰疲桔槔，沾洒渍袯襫。循畦行策镵，偃林卧欹石。镰披欲芟丘，刈削竟驱砾。值埠即为坡，遇凹就成洫。堤崩防密葭，窦隙拒乱棘。地同农亩计，区学井田画。长畛纵复横，曲渠广还窄。接流引馀清，疏沼汇深碧。架桁秋实垂，篱落夏蔓幂。雨露加膏腴，粪土发硗瘠。识种题裹藏，辨类分行植。莳法常按谱，候时即看历。蕨芽拳握紫，姜■拇骈赤。两合怜蘮蒘，丛生爱铫芅。初■迸蛰雷，新薹长春■。雀弁萒叶峨，马帚荓茎直。蔩繁微瓞绵，瓠老枯瓣拆。芍苗卷龙须，药干拥牛膝。黄独雪晴收，紫藄露晞摘。阴阶茂菧苨，下田丰菲蒠。捲轮木耳垂，攒刺菱角射。秋茄采更稀，夜韭剪仍殖。芝芳凝海琼，茭郁点池墨。枸杞香可醪，竹■熟堪腊。石皮被柔藫，土酥脍肥菂。细莼入馔鲈，鲜蒌杂羹鲫。荼苦蘖与俦，菘脆冰为敌。菌栌西蜀致，苜蓿大宛得。长萦荇带流，乱簇蔯丝绎。芹效野人献，瓜为天子副。决明才一方，莴苣连数席。璚縻慰渴心，玉延起羸疾。蕈毒笑非喜，芥心泣讵戚。盘根芽埋壤，脱颖笋穿壁。撷香怜鸡苏，折甘嗜燕麦。粟腐切方圭，乳饼斲圆璧。孕子棕受刳，赘聃石被馘。兔目淘夏槐，鹿角芼腊炙。菁托诸葛呼，巢以元修斥。苋褒蔡守清，薇怨周节逆。邪蒿义所攘，秽荽理堪哑。薄利嘉拔葵，省谤恶遗薏。穷餐齑酸黄，俭啖薤留白。閒情付田园，生意仰膏泽。荚齐翠疑剪，甲拆绿讶擘。掩冉烟际姿，葱茜雨馀色。始掇惜滓染，载涤畏虫螫。新荐或在笾，薄湘亦须鬲。求久渐投醝，致爽遽沃醷。不烦僚友送，敬向先圣释。对屠誇大嚼，燕客忻小摘。柈羞不过三，瓮菹当饫百。未能著蔬经，安敢踰食籍。旨蓄足山厨，素供过香积。用兹卒岁年，庶得勤朝夕。宾魏徐见厌，厄陈颜自怿。洁畚士耻污，造桥盗怀恤。抱瓮忿设机，授书诮求益。纵马因致忧，合蛭遂亡谪。万钱柳复乞，片金华还掷。仕知吕侄妄，居味郑人识。枕肱仲尼乐，伤指范宣阨。鼎臑固云嘉，食箪亦足适。敷淡分所安，堪味欲易极。毋因口体累，遂使愆民德。
萱草
作者：徐贲
朝代：明
体裁：五言绝句

翠叶春初解，香苞晓尚含。东风生百草，何尔独宜男。
蓼莪吟为朱公路作
作者：徐贲
朝代：明
体裁：乐府曲辞

昨日春雨好，莪叶青青小。今日秋霜飞，青青尽枯槁。秋霜春雨各有时，两丸东西宁少迟。儿今得官亲不在，满地寒蒿不堪采。
藏春轩
作者：徐贲
朝代：明
体裁：七言律诗

溪上幽居小径斜，柳垣长日护春华。时时清燕无非酒，处处閒行总是花。自有轩窗留景物，肯教蜂蝶过邻家。桃情杏思浑忘却，回首东风不用嗟。
虞文学村居
作者：徐贲
朝代：明
体裁：五言律诗

行尽沙村路，林塘得隐居。竹光琴席上，莲气酒杯馀。露重时闻鹤，风平或见鱼。会当明月夜，相与步前除。
蚕妇词
作者：徐贲
朝代：明
体裁：乐府曲辞

采桑复采桑，采桑未盈筐。今年小姑嫁，蚕多独自忙。